CELEX: 52022PC0171
Language: el
Date: 2022-04-21
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ) 2017/2107 για τον καθορισμό μέτρων διαχείρισης, διατήρησης και ελέγχου που εφαρμόζονται στη ζώνη της σύμβασης της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και του κανονισμού (ΕΕ).../2022 για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.4.2022
            COM(2022) 171 final
            2022/0111(COD)
            
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ) 2017/2107 για τον καθορισμό μέτρων διαχείρισης, διατήρησης και ελέγχου που εφαρμόζονται στη ζώνη της σύμβασης της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και του κανονισμού (ΕΕ).../2022 για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Σύμφωνα με την απόφαση 86/238/ΕΟΚ του Συμβουλίου
                  1
               , η Ένωση είναι συμβαλλόμενο μέρος της διεθνούς σύμβασης για τη διατήρηση των θυννοειδών του Ατλαντικού (στο εξής: σύμβαση ICCAT) από τις 14 Νοεμβρίου 1997. 
            
            
               Κύριος σκοπός της πρότασης είναι η ενσωμάτωση στην ενωσιακή νομοθεσία των τροποποιήσεων των μέτρων διατήρησης και επιβολής της εφαρμογής που ενέκρινε η Διεθνή Επιτροπή για τη Διατήρηση των Θυννοειδών του Ατλαντικού (στο εξής: ICCAT) κατά τις ετήσιες συνεδριάσεις της κατά τα έτη 2006, 2016, 2017, 2018, 2019 και 2021. 
            
            
               Η σύμβαση ICCAT παρέχει ένα πλαίσιο για την περιφερειακή συνεργασία στον τομέα της διατήρησης και διαχείρισης των θυννοειδών και των συγγενών ειδών στον Ατλαντικό Ωκεανό και τις παρακείμενες θάλασσες, μέσω της ίδρυσης της ICCAT.
            
            
               Η ICCAT έχει την εξουσία να εκδίδει αποφάσεις (συστάσεις) για τη διατήρηση και διαχείριση της αλιείας που εμπίπτει στην αρμοδιότητά της, οι οποίες είναι δεσμευτικές για τα συμβαλλόμενα μέρη. Οι εν λόγω συστάσεις απευθύνονται ουσιαστικά στα συμβαλλόμενα μέρη της σύμβασης, αλλά περιλαμβάνουν και υποχρεώσεις για τους φορείς εκμετάλλευσης (π.χ. για τους πλοιάρχους των σκαφών). Οι εν λόγω υποχρεώσεις εφαρμόζονται αποκλειστικά στη ζώνη της σύμβασης ICCAT, η οποία καλύπτει την ανοικτή θάλασσα και τις αποκλειστικές οικονομικές ζώνες των συμβαλλόμενων μερών.
            
            
               Το άρθρο VIII παράγραφος 2 της σύμβασης ICCAT ορίζει ότι οι συστάσεις της ICCAT αρχίζουν να ισχύουν για όλα τα συμβαλλόμενα μέρη έξι μήνες μετά την ημερομηνία κοινοποίησης από την Επιτροπή της ICCAT και τα συμβαλλόμενα μέρη υποχρεούνται να τις εφαρμόσουν. 
            
            
               Το άρθρο 3 παράγραφος 5 της Συνθήκης για την Ευρωπαϊκή Ένωση ορίζει ότι η ΕΕ συμβάλλει στην αυστηρή τήρηση του διεθνούς δικαίου. Αυτό περιλαμβάνει τη συμμόρφωση με τα μέτρα διαχείρισης, διατήρησης και ελέγχου της ICCAT.
            
            
               Ο κανονισμός (ΕΕ) 2017/2107
                  2
                μετέφερε στο ενωσιακό δίκαιο τα μέτρα διαχείρισης, διατήρησης και ελέγχου της ICCAT σύμφωνα με τις συστάσεις της ICCAT. Η παρούσα πρόταση καλύπτει ορισμένες τροποποιήσεις σύμφωνα με τις συστάσεις της ICCAT που εγκρίθηκαν κατά τα έτη 2006, 2016, 2017, 2018 και 2019, οι οποίες πρέπει να ενσωματωθούν στο δίκαιο της Ένωσης.
            
            
                •Συνέπεια με τις ισχύουσες διατάξεις στον τομέα πολιτικής
            
            
               Η πρόταση συνάδει με τον κανονισμό (ΕΕ) 2017/2107 και τον τροποποιεί με τις πλέον πρόσφατες συστάσεις της ICCAT σχετικά με τη μη μεταφορά στο δίκαιο της Ένωσης: μέτρων για τους τροπικούς τόνους, τον μακρύπτερο τόνο Βορείου και Νοτίου Ατλαντικού, τον ιστιοφόρο, το γαλάζιο και το λευκό μάρλιν, την υποβολή στοιχείων σχετικά με τους ιστιοφόρους (Istiophoridae), τον ρυγχοκαρχαρία, καθώς και την υγεία και την ασφάλεια των παρατηρητών στα προγράμματα περιφερειακών παρατηρητών της ICCAT, τις αρμοδιότητες των επιστημονικών παρατηρητών και την επικαιροποίηση του καταλόγου των ειδών της ICCAT. Επιπλέον, η πρόταση περιλαμβάνει τροποποίηση του κανονισμού του Ευρωπαϊκού Κοινοβουλίου και του Συμβουλίου για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο, την τροποποίηση των κανονισμών (ΕΚ) αριθ. 1936/2001, (ΕΕ) 2017/2107, και (ΕΕ) 2019/833 και την κατάργηση του κανονισμού (ΕΕ) 2016/1627
                  3
               , που δεν εμπίπτει στο πεδίο εφαρμογής του κανονισμού (ΕΕ) 2017/2107.
            
            
               
                  Η πρόταση συνάδει με το μέρος VI (εξωτερική πολιτική) του κανονισμού (ΕΕ) αριθ. 1380/2013 σχετικά με την Κοινή Αλιευτική Πολιτική
                     4
                  , που προβλέπει ότι η Ένωση ασκεί την εξωτερική αλιεία της σύμφωνα με τις διεθνείς της δεσμεύσεις και τους γενικούς της στόχους. Αυτό περιλαμβάνει την ενεργό στήριξη και συμβολή στις δραστηριότητες διεθνών αλιευτικών οργανώσεων, συμπεριλαμβανομένων των περιφερειακών οργανώσεων διαχείρισης της αλιείας (ΠΟΔΑ) και, μεταξύ άλλων, μέσω της Ευρωπαϊκής Υπηρεσίας Ελέγχου της Αλιείας, τη συνεργασία με τρίτες χώρες και διεθνείς αλιευτικούς οργανισμούς, συμπεριλαμβανομένων των ΠΟΔΑ, προκειμένου να ενισχυθεί η συμμόρφωση. 
               
               
                  Η πρόταση συμπληρώνει τον κανονισμό (ΕΕ) 2017/2403
                     5
                   σχετικά με τη βιώσιμη διαχείριση των εξωτερικών αλιευτικών στόλων, ο οποίος προβλέπει ότι τα ενωσιακά αλιευτικά σκάφη υπάγονται σε ειδικές άδειες αλιείας στο πλαίσιο των ΠΟΔΑ. Η πρόταση συμπληρώνει επίσης τον κανονισμό (ΕΚ) αριθ. 1005/2008 του Συμβουλίου
                     6
                   για την παράνομη, λαθραία και άναρχη αλιεία, ο οποίος προβλέπει τη συμπερίληψη του καταλόγου της ICCAT για την παράνομη, λαθραία και άναρχη (ΠΛΑ) αλιεία στον κατάλογο σκαφών ΠΛΑ αλιείας της Ένωσης.
               
               
                  Η παρούσα πρόταση δεν καλύπτει τις αλιευτικές δυνατότητες της ΕΕ που αποφασίζονται ετησίως από τη ICCAT. Σύμφωνα με το άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης (ΣΛΕΕ), το Συμβούλιο έχει το προνόμιο να θεσπίσει μέτρα για τον καθορισμό των τιμών, των εισφορών, των ενισχύσεων και των ποσοτικών περιορισμών, καθώς και για τον καθορισμό και την κατανομή των αλιευτικών δυνατοτήτων. 
               
            
            
               •Συνέπεια με άλλες πολιτικές της Ένωσης
            
            
               
                  Η πρόταση είναι συνεπής με τις λοιπές πολιτικές της Ένωσης. 
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
         
         
            
               
                  Η πρόταση βασίζεται στο άρθρο 43 παράγραφος 2 της ΣΛΕΕ, καθόσον προβλέπει διατάξεις που είναι απαραίτητες για την επίτευξη των στόχων της κοινής αλιευτικής πολιτικής.
               
            
            
                •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η παρούσα πρόταση εμπίπτει στην αποκλειστική αρμοδιότητα της Ένωσης (άρθρο 3 παράγραφος 1 στοιχείο δ) της ΣΛΕΕ). Ως εκ τούτου, δεν εφαρμόζεται η αρχή της επικουρικότητας.
               
            
            
                •Αναλογικότητα
            
            
               Η πρόταση θα διασφαλίσει την εκπλήρωση των υποχρεώσεων της ΕΕ στο πλαίσιο τη ICCAT, χωρίς να υπερβαίνει το αναγκαίο όριο για την επίτευξη αυτού του στόχου.
            
            
               •Επιλογή της νομικής πράξης
            
            
               
                  Η επιλεγείσα νομική πράξη είναι κανονισμός του Ευρωπαϊκού Κοινοβουλίου και του Συμβουλίου.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Διαβουλεύσεις με τους εθνικούς εμπειρογνώμονες των κρατών μελών της ΕΕ και τους εκπροσώπους του κλάδου πραγματοποιήθηκαν τόσο κατά την περίοδο πριν από την ετήσια συνεδρίαση της ICCAT, κατά την οποία εγκρίθηκαν οι προαναφερόμενες συστάσεις, όσο και κατά τη διάρκεια των διαπραγματεύσεων της ICCAT. 
               
            
            
               •Συλλογή και χρήση εμπειρογνωσίας
            
            
               
                  Η παρούσα πρόταση μεταφέρει στο ενωσιακό δίκαιο τις συστάσεις της ICCAT που εγκρίθηκαν σύμφωνα με τις μόνιμες επιτροπές της ICCAT για την παροχή επιστημονικών και ελεγκτικών συμβουλών.
               
            
            
               •Εκτίμηση επιπτώσεων
            
            
               
                  Άνευ αντικειμένου. Η παρούσα πρόταση μεταφέρει στο ενωσιακό δίκαιο τις συστάσεις της ICCAT που είναι δεσμευτικές για τα συμβαλλόμενα μέρη.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Η παρούσα πρόταση δεν συνδέεται με την καταλληλότητα και την απλούστευση του κανονιστικού πλαισίου (REFIT).
               
            
            
               •Θεμελιώδη δικαιώματα
            
            
               
                  Η παρούσα πρόταση δεν έχει επιπτώσεις στην εφαρμογή ή στην προστασία των θεμελιωδών δικαιωμάτων.
               
            
         
         
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η παρούσα πρόταση δεν έχει δημοσιονομικές επιπτώσεις.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Άνευ αντικειμένου.
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Η πρόταση περιέχει σειρά διατάξεων που καλύπτουν τις συστάσεις της ICCAT, μεταξύ των οποίων τις ακόλουθες: i) τους ορισμούς των σκαφών υποστήριξης και των διατάξεων συγκέντρωσης ιχθύων, της πόντισης με διάταξη συγκέντρωσης ιχθύων (ΔΣΙ), του πλωτού αντικειμένου και του λειτουργικού σημαντήρα, σύμφωνα με τη σύσταση 19-02 της ICCAT· ii) για τους περιορισμούς όσον αφορά την αλιευτική ικανότητα του τροπικού τόνου και την απαγόρευση απορρίψεων από σκάφη γρι-γρι που πρέπει να ενσωματωθούν στο δίκαιο της Ένωσης σύμφωνα με τη σύσταση 17-01 της ICCAT· iii) νέες διατάξεις για την τοποθέτηση ΔΣΙ και την παρουσία παρατηρητών, σύμφωνα με τη σύσταση 19-02 της ICCAT· iv) διατάξεις για τον μακρύπτερο τόνο Βορείου και Νοτίου Ατλαντικού, σύμφωνα με τις συστάσεις 16-06 και 16-07 της ICCAT, συμπεριλαμβανομένων των διατάξεων για τη μεταφορά αχρησιμοποίητων ποσοστώσεων, καθώς και για τη μεταφορά αχρησιμοποίητων ποσοστώσεων για τον ξιφία Βορείου και Νοτίου Ατλαντικού, σύμφωνα με τις συστάσεις 17-02 και 17-03 της ICCAT· v) διατάξεις για τη συλλογή δεδομένων για τους ιστιοφόρους (Istiophorus albicans και Istiophoridae) και το μάρλιν, σύμφωνα με τις συστάσεις 16-11, 18-05, 19-05 της ICCAT· και vi) διατάξεις για τη μεταφορά αχρησιμοποίητων ποσοστώσεων για τον μεγαλόφθαλμο τόνο, σύμφωνα με τη σύσταση 21-01 της ICCAT.
               
               
                  Όσον αφορά τους καρχαρίες, η πρόταση περιέχει επικαιροποιημένες διατάξεις σχετικά με τη συλλογή δεδομένων για τον ρυγχοκαρχαρία και τον καρχαρία, σύμφωνα με τις συστάσεις 19-06, 19-07 και 19-08 της ICCAT. Επιπλέον, σύμφωνα με τις συστάσεις της ICCAT (16-14, 16-15, 18-10, 19-10), η πρόταση περιλαμβάνει διατάξεις σχετικά με τη συχνότητα διαβίβασης δεδομένων για τα σκάφη γρι-γρι, νέες διατάξεις σχετικά με το μητρώο της ICCAT για τα σκάφη μεταφοράς, καθώς και τα καθήκοντα των κρατών μελών όσον αφορά την εκτέλεση του περιφερειακού προγράμματος παρατηρητών της ICCAT, συμπεριλαμβανομένης της ελάχιστης παρουσίας παρατηρητών.
               
               
                  Η σύσταση 19-02 της ICCAT σχετικά με τις αρμοδιότητες των επιστημονικών παρατηρητών απαιτεί επικαιροποίηση του κανονισμού 2017/2107, συμπεριλαμβανομένης της παρουσίας παρατηρητών. Η πρόταση περιλαμβάνει επίσης καθήκοντα σχετικά με την διόπτευση σκαφών σύμφωνα με τη σύσταση 19-09 της ICCAT και ονόματα νέων ειδών που καλύπτονται από την ICCAT για την τροποποίηση του παραρτήματος I του κανονισμού (ΕΕ) 2017/2107 σύμφωνα με τη σύσταση 19-01 της ICCAT.
               
               
                  Επιπλέον, η πρόταση προτείνει την τροποποίηση του κανονισμού σχετικά με το πολυετές σχέδιο για τον ερυθρό τόνο με τη δήλωση των κρατών μελών σχετικά με τις διατάξεις για την ετήσια μεταφορά αχρησιμοποίητων ποσοστώσεων και ορισμένες διατάξεις σχετικά με τον εγκλωβισμό, σύμφωνα με τη σύσταση 06-07 της ICCAT, καθώς και την ετήσια μεταφορά αχρησιμοποίητων ποσοστώσεων για τον μεγαλόφθαλμο τόνο σύμφωνα με τη σύσταση 21-01 της ICCAT.
               
               
                  Η πρόταση προτείνει επίσης την τροποποίηση της εξουσιοδότησης της Επιτροπής για τροποποίηση του κανονισμού (ΕΕ) 2017/2107 κατόπιν μεταγενέστερων αλλαγών που εγκρίθηκαν από την ICCAT όσον αφορά: i) τους περιορισμούς αλιευτικής ικανότητας του τροπικού τόνου και την υποβολή πληροφοριών στο πλαίσιο του ετήσιου σχεδίου αλιευτικής ικανότητας· ii) την ετήσια μεταφορά αχρησιμοποίητων ποσοστώσεων για τον μεγαλόφθαλμο τόνο, τον μακρύπτερο τόνο Βορείου και Νοτίου Ατλαντικού και τον ξιφία Βόρειου και Νοτίου Ατλαντικού· iii) τα σχέδια διαχείρισης για τις διατάξεις συγκέντρωσης ιχθύων· iv) τον αριθμό των πλωτών μετρητικών σταθμών· v) τις απαιτήσεις ΔΣΙ· vi) τις πληροφορίες που πρέπει να υποβάλλονται σχετικά με τις ΔΣΙ από σκάφη· vii) την απαγόρευση περιόδων ΔΣΙ· viii) τους περιορισμούς σχετικά με τον αριθμό των σκαφών που αλιεύουν τον μακρύπτερο τόνο Βορείου Ατλαντικού· ix) το σχέδιο διαχείρισης του ξιφία του Βόρειου Ατλαντικού· x) τους όρους για την έγκριση της αλίευσης και της διατήρησης του ρυγχοκαρχαρία· xi) τις απαιτήσεις για τη μεγιστοποίηση της επιβίωσης της θαλάσσιας χελώνας· xii) το ελάχιστο ποσοστό παρουσίας παρατηρητών και τη μέτρηση της ποσοστιαίας κάλυψης· και xiii) τον κατάλογο των ειδών της ICCAT.
               
            
            
               2022/0111 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ) 2017/2107 για τον καθορισμό μέτρων διαχείρισης, διατήρησης και ελέγχου που εφαρμόζονται στη ζώνη της σύμβασης της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και του κανονισμού (ΕΕ).../2022 για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο 
               
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
         
         
            
               Μετά τη διαβίβαση του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  7
               ,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Μετά την έκδοση του κανονισμού (ΕΕ) 2017/2107 του Ευρωπαϊκού Κοινοβουλίου και του Συμβουλίου
                  8
               , η Διεθνής Επιτροπή για τη Διατήρηση των Θυννοειδών του Ατλαντικού (ICCAT) ενέκρινε κατά τις ετήσιες συνεδριάσεις της των ετών 2017, 2018, 2019 και 2021 σειρά νομικά δεσμευτικών μέτρων για τη διατήρηση των αλιευτικών πόρων που εμπίπτουν στην αρμοδιότητά της. Επιπλέον, η ΕΕ δεν έχει ακόμη εφαρμόσει τα νομικά δεσμευτικά μέτρα που εγκρίθηκαν κατά την ετήσια συνεδρίαση της ICCAT το 2006 σχετικά με τις δραστηριότητες εκτροφής του ερυθρού τόνου. 
            
            
               (2)Ως εκ τούτου, ο κανονισμός (ΕΕ) 2017/2107 θα πρέπει να τροποποιηθεί, ώστε να ενσωματωθούν στο δίκαιο της Ένωσης τα μέτρα της ICCAT για τους τροπικούς τόνους, τον μακρύπτερο τόνο Βορείου και Νοτίου Ατλαντικού, τον ιστιοφόρο, το γαλάζιο και το λευκό μάρλιν, την υποβολή στοιχείων σχετικά με τους ιστιοφόρους (Istiophoridae), τον ρυγχοκαρχαρία, καθώς και το πρόγραμμα των παρατηρητών, τις αρμοδιότητες των επιστημονικών παρατηρητών και την επικαιροποίηση του καταλόγου των ειδών της ICCAT.
            
            
               (3)Ο κανονισμός (ΕΕ) XX/2022
                  9
                θα πρέπει να τροποποιηθεί ώστε να ενσωματωθεί στο δίκαιο της Ένωσης η ετήσια δήλωση των κρατών μελών σχετικά με τη μεταφορά αχρησιμοποίητων ποσοστώσεων εκτροφής και ορισμένες υποχρεώσεις σχετικά με τον εγκλωβισμό.
            
            
               (4)Ορισμένες διατάξεις των συστάσεων της ICCAT είναι πιθανό να τροποποιηθούν κατά τις προσεχείς ετήσιες συνεδριάσεις της ICCAT λόγω της εισαγωγής νέων τεχνικών και διαχειριστικών μέτρων για την αλιεία που διέπεται από τη σύμβαση ICCAT. Συνεπώς, για την ταχεία μεταφορά στο δίκαιο της Ένωσης μελλοντικών τροποποιήσεων των συστάσεων της ICCAT, πριν από την έναρξη της αλιευτικής περιόδου, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη Λειτουργία της Ευρωπαϊκής Ένωσης για τα εξής ζητήματα: τους περιορισμούς όσον αφορά την αλιευτική ικανότητα του τροπικού τόνου και την υποβολή πληροφοριών στο πλαίσιο του ετήσιου σχεδίου αλιευτικής ικανότητάς του· την ετήσια μεταφορά αχρησιμοποίητων ποσοστώσεων για τον μεγαλόφθαλμο τόνο, τον μακρύπτερο τόνο Βορείου και Νοτίου Ατλαντικού και τον ξιφία Βόρειου και Νοτίου Ατλαντικού· τα σχέδια διαχείρισης όσον αφορά τις διατάξεις συγκέντρωσης ιχθύων (ΔΣΙ)· τον αριθμό των πλωτών μετρητικών σταθμών· τις απαιτήσεις των ΔΣΙ· τις πληροφορίες που πρέπει να υποβάλλονται σχετικά με τις ΔΣΙ από σκάφη· την απαγόρευση περιόδων ΔΣΙ· τους περιορισμούς σχετικά με τον αριθμό των σκαφών που αλιεύουν τον μακρύπτερο τόνο Βορείου Ατλαντικού· το σχέδιο διαχείρισης του ξιφία του Βόρειου Ατλαντικού· τους όρους για την έγκριση της αλίευσης και της διατήρησης του ρυγχοκαρχαρία· τις απαιτήσεις για τη μεγιστοποίηση της επιβίωσης της θαλάσσιας χελώνας· το ελάχιστο ποσοστό παρουσίας παρατηρητών και τη μέτρηση της ποσοστιαίας κάλυψης· και την τροποποίηση του καταλόγου των ειδών της ICCAT. 
            
            
               (5)Ο αριθμός των σκαφών υποστήριξης που δραστηριοποιούνται για τη στήριξη σκαφών γρι-γρι δεν θα πρέπει να αυξηθεί σε σχέση με τους αριθμούς που καταγράφηκαν τον Ιούνιο του 2020, όπως ορίζεται στη σύσταση 21-01 της ICCAT. Η αναδρομική αυτή εφαρμογή δεν θίγει την αρχή της ασφάλειας δικαίου και την προστασία της δικαιολογημένης εμπιστοσύνης. 
            
            
               (6)Συνεπώς, ο κανονισμός (ΕΕ) 2017/2107 και ο κανονισμός ΧΧ/2022 θα πρέπει να τροποποιηθούν αναλόγως,
            
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1 
               Τροποποιήσεις του κανονισμού (ΕΕ) 2017/2107
            
            
               Ο κανονισμός (ΕΕ) 2017/2107 τροποποιείται ως εξής:
            
            
               1)το άρθρο 4 τροποποιείται ως εξής:
            
            
               α) στο σημείο 20) προστίθεται η ακόλουθη πρόταση: 
            
            
               «και τοποθετώντας, διατηρώντας και ανακτώντας διάταξη συγκέντρωσης ιχθύων.»
            
            
               β) το σημείο 24) αντικαθίσταται από το ακόλουθο κείμενο:
            
            
               «24) “διατάξεις συγκέντρωσης ιχθύων” (ΔΣΙ): μόνιμα, ημι-μόνιμα ή προσωρινά αντικείμενα, κατασκευές ή διατάξεις από οποιοδήποτε υλικό, τεχνητό ή φυσικό, τα οποία τοποθετούνται και/ή παρακολουθούνται και χρησιμοποιούνται για τους σκοπούς της συγκέντρωσης ιχθύων για επακόλουθη αλίευση. Οι ΔΣΙ μπορούν είτε να είναι αγκυροβολημένες (ΑΔΣΙ) είτε παρασυρόμενες (ΠΔΣΙ)·»
            
            
               γ) προστίθεται το σημείο 30):
            
         
         
            
               «30) “πόντιση με ΔΣΙ”: τοποθέτηση αλιευτικού εργαλείου γύρω από κοπάδι τόνου που συνδέεται με ΔΣΙ·»
            
            
               δ) προστίθεται το σημείο 31):
            
            
               «31) “πλωτό αντικείμενο”: κάθε φυσικό ή τεχνητό πλωτό αντικείμενο (δηλ. στην επιφάνεια ή κάτω από την επιφάνεια της θάλασσας) που δεν έχει την ικανότητα να κινείται από μόνο του·»
            
            
               ε) προστίθεται το σημείο 32):
            
            
               «32) “λειτουργικός σημαντήρας”: ενόργανος σημαντήρας, ο οποίος έχει ενεργοποιηθεί προηγουμένως, τίθεται σε λειτουργία και χρησιμοποιείται στη θάλασσα, ο οποίος μεταδίδει θέσεις και άλλες διαθέσιμες πληροφορίες, όπως εκτιμήσεις ηχοβολιστικών συσκευών·»
            
            
               στ) προστίθεται το σημείο 33):
            
            
               «33) “ιστιοφόροι”: τα είδη της οικογένειας Istiophoridae που διαχειρίζεται η ICCAT.»
            
            
            
               2)προστίθεται το ακόλουθο άρθρο 5α:
            
            
               «Άρθρο 5α
            
            
               Περιορισμός της αλιευτικής ικανότητας για τους τροπικούς τόνους
            
            
               1. Έως τις 31 Ιανουαρίου κάθε έτους, τα κράτη μέλη καταρτίζουν ετήσιο σχέδιο αλιευτικής ικανότητας / αλιείας. 
            
            
               2. Τα κράτη μέλη εξασφαλίζουν ότι η διαχείριση της συνολικής αλιευτικής ικανότητας του στόλου των παραγαδιάρικων σκαφών και των γρι-γρι πραγματοποιείται σύμφωνα με τα ετήσια σχέδια αλιευτικής ικανότητας / αλιείας, ιδίως για τον περιορισμό των αλιευμάτων τροπικού τόνου, σύμφωνα με τα όρια αλιευμάτων που καθορίζονται από το δίκαιο της Ένωσης.
            
            
               3. Τα κράτη μέλη δεν αυξάνουν τον αριθμό των σκαφών υποστήριξης που δραστηριοποιούνται για τη στήριξη σκαφών γρι-γρι, από τους αριθμούς που καταγράφηκαν τον Ιούνιο του 2020. 
            
            
               4. Τα κράτη μέλη υποβάλλουν στην Επιτροπή τις ημερομηνίες κατά τις οποίες αξιοποιήθηκε πλήρως το όριο αλιευμάτων τους για τον τροπικό τόνο. Η Επιτροπή κοινοποιεί χωρίς καθυστέρηση τις εν λόγω πληροφορίες στη γραμματεία της ICCAT.
            
            
               5. Για τα ενωσιακά σκάφη γρι-γρι και τα μεγάλα παραγαδιάρικα σκάφη (ολικό μήκος 20 m ή μεγαλύτερο), τα κράτη μέλη υποβάλλουν στην Επιτροπή στοιχεία σε μηνιαία βάση, σχετικά με τα αλιεύματα τροπικού τόνου, αυξάνοντας τη συχνότητα υποβολής σε εβδομαδιαία βάση όταν έχει αλιευθεί το 80 % του ορίου αλιευμάτων τους.»
            
            
               3) προστίθεται το ακόλουθο άρθρο 6α:
            
            
               «Άρθρο 6α
            
            
               Απαγόρευση απορρίψεων τροπικών τόνων που αλιεύονται από ενωσιακά σκάφη γρι-γρι 
            
            
               1. Τα ενωσιακά σκάφη γρι-γρι που επιτρέπεται να αλιεύουν τροπικό τόνο διατηρούν επί του σκάφους, εκφορτώνουν ή μεταφορτώνουν σε λιμένα όλους τους αλιευθέντες τροπικούς τόνους, εκτός από τις περιπτώσεις που περιγράφονται στην παράγραφο 3.
            
         
         
            
               2. Απαγορεύεται η απόρριψη τροπικού τόνου που έχει αλιευθεί από ενωσιακό σκάφος γρι-γρι κατά τη διάρκεια της πόντισης, όταν το δίχτυ έχει κλείσει πλήρως και όταν έχει ανακτηθεί περισσότερο από το ήμισυ του διχτυού. Σε περίπτωση τεχνικού προβλήματος με τη διαδικασία κλεισίματος ή ανάκτησης του διχτυού, με αποτέλεσμα να μην μπορεί να εφαρμοστεί ο εν λόγω κανόνας, το πλήρωμα καταβάλλει κάθε δυνατή προσπάθεια για την απελευθέρωση των τόνων στο νερό το συντομότερο δυνατόν.
            
            
               3. Κατά παρέκκλιση από την παράγραφο 1, ο τροπικός τόνος μπορεί να απορρίπτεται στις ακόλουθες περιπτώσεις:
            
            
               α) όταν ο πλοίαρχος του σκάφους διαπιστώνει ότι οι τροπικοί τόνοι που αλιεύονται έχουν εμπλακεί ή συνθλιβεί στο δίχτυ του σκάφους γρι-γρι· ή έχουν υποστεί βλάβη λόγω αρπαγής από άλλα ψάρια· ή έχουν πεθάνει και έχουν αλλοιωθεί στο δίχτυ σε περίπτωση που, λόγω βλάβης του εργαλείου, δεν κατέστησαν δυνατές οι συνήθεις δραστηριότητες της ανάκτηση του διχτυού, της αλιείας και της απελευθέρωσης των ιχθύων ζωντανών· 
            
            
               β) όταν ο πλοίαρχος του σκάφους διαπιστώνει ότι οι τροπικοί τόνοι έχουν αλιευθεί κατά την τελευταία πόντιση ενός αλιευτικού ταξιδιού και δεν υπάρχει επαρκής χωρητικότητα αποθήκευσης των τόνων που αλιεύθηκαν κατά την εν λόγω πόντιση. Οι εν λόγω ιχθύες μπορούν να απορρίπτονται μόνον εάν είναι δυνατόν να απελευθερωθούν οι τόνοι ζωντανοί και υπό την προϋπόθεση ότι δεν διεξάγεται καμία άλλη αλιευτική δραστηριότητα, έως ότου οι τόνοι εκφορτωθούν ή μεταφορτωθούν επί του σκάφους.
            
            
               4. Ο πλοίαρχος του αλιευτικού σκάφους υποβάλλει στοιχεία σχετικά με όλες τις απορρίψεις που παρατηρούνται στο κράτος μέλος σημαίας του. Τα κράτη μέλη διαβιβάζουν τις αναφορές απορρίψεων στην Επιτροπή στο πλαίσιο των καθηκόντων Ι και ΙΙ.»
            
            
               4)το άρθρο 7 τροποποιείται ως εξής:
            
            
               α) η παράγραφος 2 αντικαθίσταται από το ακόλουθο κείμενο:
            
            
               «2. Τα μεγάλα αλιευτικά σκάφη που δεν είναι καταχωρισμένα στο μητρώο της ICCAT για τα σκάφη με άδεια εκμετάλλευσης τροπικού τόνου, συμπεριλαμβανομένων των σκαφών υποστήριξης, δεν επιτρέπεται να αλιεύουν, να διατηρούν, να μεταφορτώνουν, να μεταφέρουν, να μεταβιβάζουν, να μεταποιούν ή να εκφορτώνουν τροπικούς τόνους από τη ζώνη της σύμβασης ICCAT ή να παρέχουν οποιουδήποτε είδους στήριξη στις εν λόγω δραστηριότητες, συμπεριλαμβανομένης της ανάπτυξης και ανάκτησης ΔΣΙ και/ή σημαντήρων. Στις περιπτώσεις αυτές δεν εφαρμόζεται το άρθρο 15 παράγραφος 1 του κανονισμού (ΕΕ) αριθ. 1380/2013.»
            
            
               β) προστίθεται η παράγραφος 3:
            
            
               «3. Στα ενωσιακά αλιευτικά σκάφη που δεν επιτρέπεται να αλιεύουν τροπικούς τόνους σύμφωνα με το άρθρο 6 του παρόντος κανονισμού, μπορούν να επιτραπούν παρεμπίπτοντα αλιεύματα τροπικών τόνων σύμφωνα με το ανώτατο όριο παρεμπιπτόντων αλιευμάτων επί του σκάφους που έχει καθοριστεί για τα εν λόγω σκάφη. Τα κράτη μέλη υποβάλλουν στην Επιτροπή, στο πλαίσιο της ετήσιας έκθεσης, στοιχεία σχετικά με το ανώτατο επιτρεπόμενο όριο παρεμπιπτόντων αλιευμάτων για τα σκάφη τους και πληροφορίες σχετικά με τον τρόπο με τον οποίο διασφαλίζουν τη συμμόρφωση με το όριο.»
            
            
               5)το άρθρο 8 αντικαθίσταται από το ακόλουθο κείμενο:
            
            
               «Έως τις 30 Ιουνίου κάθε έτους τα κράτη μέλη υποβάλλουν στην Επιτροπή τον κατάλογο των σκαφών με τη σημαία τους τα οποία διέθεταν άδεια και αλίευσαν τροπικούς τόνους στη ζώνη της σύμβασης ICCAT ή παρείχαν κάθε είδους υποστήριξη στην αλιευτική δραστηριότητα (σκάφη υποστήριξης) κατά το προηγούμενο ημερολογιακό έτος. Όσον αφορά τα σκάφη γρι-γρι, ο εν λόγω κατάλογος περιλαμβάνει επίσης τα σκάφη υποστήριξης που έχουν υποστηρίξει την αλιευτική δραστηριότητα, ανεξάρτητα από τη σημαία τους. Η Επιτροπή κοινοποιεί στη γραμματεία της ICCAT τους καταλόγους που λαμβάνει από τα κράτη μέλη έως τις 31 Ιουλίου κάθε έτους.
            
            
               6)προστίθεται το ακόλουθο άρθρο 8α:
            
            
               «Άρθρο 8α
            
            
               Αχρησιμοποίητη ποσότητα και περίσσεια μεγαλόφθαλμου τόνου
            
            
               1. Κάθε αχρησιμοποίητο τμήμα ή υπέρβαση της ετήσιας ποσόστωσης / του ορίου αλιευμάτων κράτους μέλους μπορεί, ανάλογα με την περίπτωση, να προστεθεί σε / να αφαιρεθεί από την ποσόστωση / το όριο αλιευμάτων, αντιστοίχως, κατά τη διάρκεια ή πριν από το έτος προσαρμογής που ακολουθεί τις ισχύουσες συστάσεις της ICCAT για τον μεγαλόφθαλμο τόνο.
            
            
               2. Η ανώτατη περίσσεια που μπορεί να μεταφέρει ένα κράτος μέλος σε ένα δεδομένο έτος δεν μπορεί να υπερβαίνει το ποσό που επιτρέπει η ICCAT για το συγκεκριμένο έτος.»
            
            
            
               7)το άρθρο 9 τροποποιείται ως εξής: 
            
            
               α) η παράγραφος 4 αντικαθίσταται από το ακόλουθο κείμενο:
            
         
         
            
               «4. Τα κράτη μέλη μεριμνούν ώστε ο αριθμός των ΔΣΙ που είναι ενεργές ανά πάσα στιγμή να μην υπερβαίνει τις 300, για κάθε σκάφος με λειτουργικούς σημαντήρες.»
            
            
               β) προστίθεται η παράγραφος 5:
            
            
               «5. Ο αριθμός των ΔΣΙ με λειτουργικούς σημαντήρες θα επαληθεύεται μέσω των λογαριασμών τηλεπικοινωνιών. Οι εν λόγω επαληθεύσεις διενεργούνται από τις αρμόδιες αρχές του κράτους μέλους.»
            
            
               γ) προστίθεται η παράγραφος 6:
            
            
               «6. Τα κράτη μέλη μπορούν να επιτρέπουν στα σκάφη γρι-γρι τους να ποντίζουν σε πλωτά αντικείμενα, υπό τον όρο ότι το αλιευτικό σκάφος διαθέτει είτε παρατηρητή είτε λειτουργικό ηλεκτρονικό σύστημα παρακολούθησης επί του σκάφους, ικανό να επαληθεύει τον τύπο πόντισης και τη σύνθεση των ειδών και να παρέχει πληροφορίες σχετικά με τις αλιευτικές δραστηριότητες στη μόνιμη επιτροπή έρευνας και στατιστικών της ICCAT.»
            
            
               8)στο άρθρο 10, οι παράγραφοι 2 και 3 αντικαθίστανται από το ακόλουθο κείμενο:
            
            
               «2. Κατά τη χρήση ή τον σχεδιασμό ΔΣΙ, τα κράτη μέλη διασφαλίζουν: 
            
            
               α) ότι όλες οι ΔΣΙ που αναπτύσσονται είναι χωρίς εμπλοκή σύμφωνα με τις κατευθυντήριες γραμμές του παραρτήματος 5 της σύστασης 19-02·
            
            
               β) ότι όλες οι ΔΣΙ κατασκευάζονται από βιοδιασπώμενα υλικά, συμπεριλαμβανομένων των μη πλαστικών, με εξαίρεση τα υλικά που χρησιμοποιούνται για την κατασκευή σημαντήρων εντοπισμού ΔΣΙ· 
            
            
               3. Τα κράτη μέλη υποβάλλουν στοιχεία σε ετήσια βάση σχετικά με τα μέτρα που λαμβάνουν για τη συμμόρφωση με την παράγραφο 2 στα σχέδια διαχείρισής τους των ΔΣΙ.»
            
            
               9)το άρθρο 11 τροποποιείται ως εξής: 
            
            
               α) η παράγραφος 2 στοιχείο ε) αντικαθίσταται από το ακόλουθο κείμενο:
            
            
               «ε) περιγραφή ημερολογίου ή αναγνωριστικό ΔΣΙ (δηλ. σήμανση ΔΣΙ ή στοιχεία ταυτοποίησης σημαντήρα ή κάθε πληροφορία που επιτρέπει την ταυτοποίηση του ιδιοκτήτη)·»
            
            
               β) στην παράγραφο 2 προστίθεται το στοιχείο ζ):
            
            
               «ζ) στοιχεία ταυτοποίησης σημαντήρα.»
            
            
               γ) στην παράγραφο 3, το στοιχείο γ) αντικαθίσταται από το ακόλουθο κείμενο:
            
            
               « γ) το αναγνωριστικό ΔΣΙ (δηλ. σήμανση ΔΣΙ και στοιχεία ταυτοποίησης σημαντήρα).»
            
            
               δ) η παράγραφος 4 αντικαθίσταται από το ακόλουθο κείμενο:
            
            
               «4. Τα ενωσιακά αλιευτικά σκάφη διατηρούν κατάλογο των τοποθετημένων ΔΣΙ, ο οποίος ενημερώνεται σε μηνιαία βάση και ανά στατιστικό τετράγωνο 1°x1° και περιέχει τουλάχιστον τις πληροφορίες που ορίζονται στο παράρτημα III.
            
            
               10)το άρθρο 12 τροποποιείται ως εξής: 
            
         
         
            
               α) το στοιχείο β) αντικαθίσταται από το ακόλουθο κείμενο:
            
            
               «β) τον αριθμό και τον τύπο των ραδιοφάρων/σημαντήρων (π.χ. ραδιοσημαντήρας, βυθόμετρο, βυθόμετρο με ηχοβολιστική συσκευή) που τοποθετούνται σε μηνιαία βάση ανά στατιστικό τετράγωνο 1°x1°·»
            
            
               β) το στοιχείο γ) αντικαθίσταται από το ακόλουθο κείμενο:
            
            
               «γ) τον μέσο αριθμό ραδιοφάρων/σημαντήρων που ενεργοποιούνται και απενεργοποιούνται σε μηνιαία βάση, που έχει παρακολουθήσει κάθε σκάφος·»
            
            
               γ) το στοιχείο δ) αντικαθίσταται από το ακόλουθο κείμενο:
            
            
               «δ) τον μέσο αριθμό ΔΣΙ με ενεργούς σημαντήρες που έχουν χαθεί, σε μηνιαία βάση·»
            
            
               δ) προστίθενται τα στοιχεία στ) και ζ):
            
            
               «στ) αλιεύματα από σκάφη γρι-γρι και σκάφη αλιείας με καλάμι, αλιευτική προσπάθεια και αριθμός ποντίσεων (για γρι-γρι) ανά αλιευτική μέθοδο (κοπάδι ιχθύων συσχετιζόμενο με πλωτό αντικείμενο και αλιεία ελεύθερου κοπαδιού ιχθύων) σύμφωνα με τις απαιτήσεις δεδομένων του καθήκοντος ΙΙ (δηλ. ανά στατιστικό τετράγωνο 1°x1° και ανά μήνα)· 
            
            
               ζ) όταν οι δραστηριότητες του σκάφους γρι-γρι διεξάγονται σε συνδυασμό με σκάφη με καλάμι, στοιχεία σχετικά με τα αλιεύματα και την αλιευτική προσπάθεια των γρι-γρι που συνδέονται με σκάφη με καλάμι σύμφωνα με τις απαιτήσεις δεδομένων του καθήκοντος Ι και του καθήκοντος ΙΙ.» 
            
            
               11)το άρθρο 14 αντικαθίσταται από το ακόλουθο κείμενο:
            
            
               «Άρθρο 14
            
            
               Παρουσία παρατηρητών και απαγόρευση τοποθέτησης ΔΣΙ σε σχέση με την προστασία των ιχθυδίων.
            
            
               1. Τα κράτη μέλη διασφαλίζουν ότι τα σκάφη τους δεν τοποθετούν παρασυρόμενες ΔΣΙ κατά τη διάρκεια χρονικού διαστήματος 15 ημερών πριν από την έναρξη των περιόδων απαγόρευσης που προβλέπονται από το δίκαιο της Ένωσης.
            
            
               2. Τα κράτη μέλη των οποίων τα σκάφη αλιεύουν τροπικό τόνο:
            
            
               α) για τα παραγαδιάρικα σκάφη τους συνολικού μήκους 20 μέτρων και άνω, εξασφαλίζουν τουλάχιστον 10 % κάλυψη της αλιευτικής προσπάθειας από παρατηρητές έως το 2022, μέσω της παρουσίας ανθρώπινου παρατηρητή επί του σκάφους, σύμφωνα με το παράρτημα IV, και/ή ηλεκτρονικού συστήματος παρακολούθησης·
            
            
               β) για τα γρι-γρι τους, εξασφαλίζουν 100 % κάλυψη της αλιευτικής προσπάθειας από παρατηρητές, μέσω της παρουσίας παρατηρητή επί του σκάφους, σύμφωνα με το παράρτημα IV, ή μέσω εγκεκριμένου ηλεκτρονικού συστήματος παρακολούθησης· 
            
            
               γ) υποβάλλουν στη γραμματεία της ICCAT και στη μόνιμη επιτροπή έρευνας και στατιστικών της ICCAT τις πληροφορίες που συλλέγουν οι παρατηρητές ή το ηλεκτρονικό σύστημα παρακολούθησης από το προηγούμενο έτος, έως τις 30 Απριλίου, λαμβάνοντας υπόψη τις απαιτήσεις εμπιστευτικότητας.»
            
            
               12)το άρθρο 16 αντικαθίσταται από το ακόλουθο κείμενο:
            
            
               «Άρθρο 16
            
            
               Ταυτοποίηση ΠΛΑ αλιείας
            
         
         
            
               «Σε περίπτωση που ο εκτελεστικός γραμματέας της ICCAT ενημερώσει την Επιτροπή σχετικά με πιθανή παράβαση του άρθρου 7 παράγραφος 2 και του άρθρου 14 παράγραφοι 1 και 2 από ενωσιακά αλιευτικά σκάφη, η Επιτροπή ενημερώνει χωρίς καθυστέρηση το ενδιαφερόμενο κράτος μέλος σημαίας. Το εν λόγω κράτος μέλος ερευνά αμέσως την κατάσταση και, εάν το σκάφος αλιεύει σε συνδυασμό με αντικείμενα που θα μπορούσαν να επηρεάζουν τη συγκέντρωση ιχθύων, συμπεριλαμβανομένων των ΔΣΙ, κατά την περίοδο απαγόρευσης, ζητά από το σκάφος να διακόψει την αλιεία και, εάν είναι απαραίτητο, να εξέλθει από τη ζώνη χωρίς καθυστέρηση. Το ενδιαφερόμενο κράτος μέλος σημαίας ενημερώνει χωρίς καθυστέρηση την Επιτροπή σχετικά με τα αποτελέσματα της έρευνάς του και τα αντίστοιχα μέτρα που έλαβε. Η Επιτροπή διαβιβάζει τις πληροφορίες αυτές στο παράκτιο κράτος και στον εκτελεστικό γραμματέα της ICCAT.»
            
            
               13)ο τίτλος του κεφαλαίου II αντικαθίσταται από το ακόλουθο κείμενο:
            
            
               «ΚΕΦΑΛΑΙΟ ΙΙ 
            
            
               Μακρύπτερος τόνος Βορείου και Νοτίου Ατλαντικού»
            
            
               14)προστίθεται το άρθρο 17α:
            
            
               «Άρθρο 17α
            
            
               Ειδικές άδειες για μεγάλα σκάφη αλίευσης που αλιεύουν μακρύπτερο τόνο Βορείου και Νοτίου Ατλαντικού
            
            
               1. Τα κράτη μέλη, σύμφωνα με τις διατάξεις που προβλέπονται στον κανονισμό (ΕΕ) αριθ. 2017/2403
                  10
               , εκδίδουν άδειες αλίευσης για μεγάλα αλιευτικά σκάφη που φέρουν τη σημαία τους και τα οποία επιτρέπεται να αλιεύουν μακρύπτερους τόνους Βορείου και Νοτίου Ατλαντικού στη ζώνη της σύμβασης ICCAT. 
            
            
               2. Τα μεγάλα αλιευτικά σκάφη που δεν είναι καταχωρισμένα στο μητρώο της ICCAT για τα σκάφη με άδεια εκμετάλλευσης μακρύπτερου τόνου Βορείου και Νοτίου Ατλαντικού, δεν επιτρέπεται να αλιεύουν, να διατηρούν, να μεταφορτώνουν, να μεταφέρουν, να μεταβιβάζουν, να μεταποιούν ή να εκφορτώνουν μακρύπτερους τόνους Βορείου και Νοτίου Ατλαντικού από τη ζώνη της σύμβασης ICCAT. Στις περιπτώσεις αυτές δεν εφαρμόζεται το άρθρο 15 παράγραφος 1 του κανονισμού (ΕΕ) αριθ. 1380/2013.
            
            
               3. Στα ενωσιακά αλιευτικά σκάφη στα οποία δεν επιτρέπεται να αλιεύουν μακρύπτερο τόνο Βορείου και Νοτίου Ατλαντικού σύμφωνα με την παράγραφο 1, μπορεί να τους επιτραπούν παρεμπίπτοντα αλιεύματα μακρύπτερου τόνου Βορείου και Νοτίου Ατλαντικού σύμφωνα με το ανώτατο όριο παρεμπιπτόντων αλιευμάτων επί του σκάφους για τα εν λόγω σκάφη. Τα κράτη μέλη, στο πλαίσιο της ετήσιας έκθεσης, υποβάλλουν στην Επιτροπή στοιχεία σχετικά με το ανώτατο επιτρεπόμενο όριο παρεμπιπτόντων αλιευμάτων για τα σκάφη τους.»
            
            
            
               15)προστίθεται το άρθρο 17β:
            
            
               «Άρθρο 17β
            
            
               Αχρησιμοποίητη ποσότητα ή περίσσεια μακρύπτερου τόνου Βορείου Ατλαντικού και μακρύπτερου τόνου Νοτίου Ατλαντικού
            
            
               1. Κάθε αχρησιμοποίητο τμήμα ή υπέρβαση της ετήσιας ποσόστωσης / του ορίου αλιευμάτων κράτους μέλους μπορεί, ανάλογα με την περίπτωση, να προστεθεί σε / να αφαιρεθεί από την ποσόστωση / το όριο αλιευμάτων, αντιστοίχως, κατά τη διάρκεια ή πριν από το έτος προσαρμογής σύμφωνα με τις ισχύουσες συστάσεις της ICCAT για τον μακρύπτερο τόνο Βορείου και Νοτίου Ατλαντικού. 
            
            
               2. Η ανώτατη αχρησιμοποίητη ποσότητα που μπορεί να μεταφέρει ένα κράτος μέλος σε ένα δεδομένο έτος δεν μπορεί να υπερβαίνει το ποσό που επιτρέπεται από την ICCAT για το συγκεκριμένο έτος.»
            
            
            
               16)προστίθεται το άρθρο 17γ:
            
            
               «Άρθρο 17γ
            
            
               Καταγραφή αλιευμάτων μακρύπτερου τόνου Νοτίου Ατλαντικού
            
         
         
            
               Τα κράτη μέλη των οποίων τα σκάφη αλιεύουν μακρύπτερο τόνο Νοτίου Ατλαντικού υποβάλλουν στοιχεία σχετικά με τα ακριβή και επικυρωμένα αλιεύματα μακρύπτερου τόνου Νοτίου Ατλαντικού στη γραμματεία της ICCAT στο πλαίσιο των δεδομένων του καθήκοντος Ι και του καθήκοντος ΙΙ που αναφέρονται στο άρθρο 50.»
            
            
            
               17)προστίθεται το άρθρο 18α:
            
            
               «Άρθρο 18α
            
            
               Ειδικές άδειες για μεγάλα σκάφη αλίευσης που αλιεύουν ξιφία Βορείου και Νοτίου Ατλαντικού
            
            
               1. Τα κράτη μέλη, σύμφωνα με τις διατάξεις που προβλέπονται στον κανονισμό (ΕΕ) αριθ. 2017/2403, εκδίδουν άδειες αλίευσης για τα μεγάλα αλιευτικά σκάφη που φέρουν τη σημαία τους και τα οποία επιτρέπεται να αλιεύουν ξιφία Βορείου και Νοτίου Ατλαντικού στη ζώνη της σύμβασης ICCAT. 
            
            
               2. Τα μεγάλα αλιευτικά σκάφη που δεν είναι καταχωρισμένα στο μητρώο της ICCAT για τα σκάφη με άδεια εκμετάλλευσης ξιφία Βορείου και Νοτίου Ατλαντικού, δεν επιτρέπεται να αλιεύουν, να διατηρούν, να μεταφορτώνουν, να μεταφέρουν, να μεταβιβάζουν, να μεταποιούν ή να εκφορτώνουν ξιφία Βορείου και Νοτίου Ατλαντικού από τη ζώνη της σύμβασης ICCAT. Στις περιπτώσεις αυτές δεν εφαρμόζεται το άρθρο 15 παράγραφος 1 του κανονισμού (ΕΕ) αριθ. 1380/2013.
            
            
               3. Στα ενωσιακά αλιευτικά σκάφη στα οποία δεν επιτρέπεται να αλιεύουν ξιφία Βορείου και Νοτίου Ατλαντικού σύμφωνα με την παράγραφο 1, μπορεί να τους επιτραπούν παρεμπίπτοντα αλιεύματα ξιφία Βορείου και Νοτίου Ατλαντικού σύμφωνα με το ανώτατο όριο παρεμπιπτόντων αλιευμάτων επί του σκάφους για τα εν λόγω σκάφη. Τα κράτη μέλη, στο πλαίσιο της ετήσιας έκθεσης, υποβάλλουν στην Επιτροπή στοιχεία σχετικά με το ανώτατο επιτρεπόμενο όριο παρεμπιπτόντων αλιευμάτων για τα σκάφη τους.»
            
            
               18)προστίθεται το άρθρο 18β:
            
            
               «Άρθρο 18β
            
            
               Αχρησιμοποίητη ποσότητα ξιφία Βορείου και Νοτίου Ατλαντικού
            
            
               1. Κάθε αχρησιμοποίητο τμήμα της ετήσιας ποσόστωσης / του ορίου αλιευμάτων κράτους μέλους μπορεί να προστεθεί στην ποσόστωση / στο όριο αλιευμάτων, αντιστοίχως, κατά τη διάρκεια ή πριν από το έτος προσαρμογής που ακολουθεί τις ισχύουσες συστάσεις της ICCAT για τον ξιφία Βορείου και Νοτίου Ατλαντικού. 
            
            
               2. Η ανώτατη αχρησιμοποίητη ποσότητα ξιφία Βορείου και Νοτίου Ατλαντικού που μπορεί να μεταφέρει ένα κράτος μέλος σε ένα δεδομένο έτος δεν υπερβαίνει το ποσό που επιτρέπεται από την ICCAT για το συγκεκριμένο έτος.»
            
            
            
               19)ο τίτλος του κεφαλαίου IV αντικαθίσταται από τα ακόλουθα:
            
            
               «ΚΕΦΑΛΑΙΟ IV 
            
            
               Ιστιοφόρος, γαλάζιο μάρλιν, λευκό μάρλιν και βασιλική ζαργάνα»
            
            
            
               20)το άρθρο 27 αντικαθίσταται από το ακόλουθο κείμενο:
            
            
               «Άρθρο 27α
            
         
         
            
               Απελευθέρωση γαλάζιου μάρλιν, λευκού μάρλιν και βασιλικής ζαργάνας που έχουν αλιευθεί ζωντανά
            
            
               1. Κατά παρέκκλιση από το άρθρο 15 παράγραφος 1 του κανονισμού (ΕΕ) αριθ. 1380/2013, όταν έχει εξαντληθεί το 80 % της ποσόστωσή τους, τα κράτη μέλη μεριμνούν ώστε τα σκάφη που φέρουν τη σημαία τους να απελευθερώνουν όλα τα γαλάζια μάρλιν (Makaira nigricans), τα λευκά μάρλιν (Tetrapturus albidus) και τις βασιλικές ζαργάνες (Tetrapturus georgei) που είναι ζωντανά κατά τη στιγμή που φτάνουν επί του σκάφους.
            
            
               2. Τα ενωσιακά πελαγικά παραγαδιάρικα σκάφη και τα ενωσιακά σκάφη γρι-γρι απελευθερώνουν αμέσως τα γαλάζια μάρλιν και τα λευκά μάρλιν / τις βασιλικές ζαργάνες που είναι ζωντανά κατά την ανάσυρση, λαμβάνοντας δεόντως υπόψη την ασφάλεια των μελών του πληρώματος, κατά τρόπο που προκαλεί τη μικρότερη δυνατή βλάβη και μεγιστοποιεί την επιβίωση μετά την ελευθέρωση.
            
            
               3. Τα κράτη μέλη, μέσω της κατάρτισης κατευθυντήριων γραμμών για τον στόλο τους, ενθαρρύνουν την εφαρμογή των ελάχιστων προδιαγραφών για τις διαδικασίες ασφαλούς χειρισμού και απελευθέρωσης των ζωντανών ιχθύων, που καθορίζονται στο παράρτημα 1 της σύστασης 19-05. Τα αλιευτικά σκάφη διαθέτουν ανυψωτική διάταξη, κοπτήρα βιδών, απαγκιστρωτή και κοπτήρα σχοινιού άμεσα διαθέσιμα στο κατάστρωμα και εύκολα προσβάσιμα από το πλήρωμα, για την ασφαλή απελευθέρωση των ζωντανών μάρλιν που αλιεύονται.
            
            
               4. Τα κράτη μέλη, μέσω της κατάρτισης κατευθυντήριων γραμμών για τον στόλο τους, εξασφαλίζουν ότι ο πλοίαρχος και τα μέλη του πληρώματος των αλιευτικών σκαφών τους είναι επαρκώς εκπαιδευμένοι, γνωρίζουν και χρησιμοποιούν κατάλληλες τεχνικές μετριασμού, αναγνώρισης, χειρισμού και απελευθέρωσης και διατηρούν επί του σκάφους όλο τον εξοπλισμό που απαιτείται για την απελευθέρωση των μάρλιν σύμφωνα με τα ελάχιστα πρότυπα για διαδικασίες ασφαλούς χειρισμού, όπως ορίζονται στο παράρτημα 1 της σύστασης 19-05.  
            
            
               5. Τα κράτη μέλη επιδιώκουν να ελαχιστοποιήσουν τη θνησιμότητα μετά την απελευθέρωση του μάρλιν / της βασιλικής ζαργάνας στους τύπους αλιείας που καλύπτονται από την ICCAT. 
            
            
               6. Τα κράτη μέλη μπορούν να επιτρέπουν στα πελαγικά παραγαδιάρικα σκάφη τους και στα γρι-γρι τους να αλιεύουν και να διατηρούν επί του σκάφους, να μεταφορτώνουν ή να εκφορτώνουν γαλάζιο και λευκό μάρλιν / βασιλική ζαργάνα, νεκρά, εντός του ορίου εκφόρτωσής τους.»
            
            
               21)στο άρθρο 29, προστίθεται η παράγραφος 5:
            
            
               «5. Στην ερασιτεχνική αλιεία, η απελευθέρωση των ιχθύων εκτελείται κατά τρόπο που να προκαλεί τη μικρότερη δυνατή βλάβη.»
            
            
            
               22)προστίθεται το άρθρο 29α:
            
            
               «Άρθρο 29α
            
            
               Συλλογή δεδομένων για ιστιοφόρους
            
            
               Τα κράτη μέλη συλλέγουν δεδομένα σχετικά με τα αλιεύματα ιστιοφόρων, συμπεριλαμβανομένων των απορρίψεων ζωντανών και νεκρών ιχθύων, και υποβάλλουν τα εν λόγω δεδομένα σε ετήσια βάση στο πλαίσιο της υποβολής δεδομένων βάσει του καθήκοντος Ι και ΙΙ για την υποστήριξη της διαδικασίας υπολογισμού των αποθεμάτων.» 
            
            
            
               23)προστίθεται το άρθρο 29β:
            
            
               «Άρθρο 29β
            
            
               Συλλογή και υποβολή δεδομένων
            
            
               1. Τα κράτη μέλη εφαρμόζουν προγράμματα συλλογής δεδομένων που διασφαλίζουν την υποβολή στην ICCAT επακριβών δεδομένων σχετικά με τα αλιεύματα ιστιοφόρων, την αλιευτική προσπάθεια, το μέγεθος και τις απορρίψεις ιχθύων, σε πλήρη συμμόρφωση με τις απαιτήσεις της ICCAT για την υποβολή δεδομένων στο πλαίσιο του καθήκοντος Ι και του καθήκοντος ΙΙ.
            
            
               2. Τα κράτη μέλη υποβάλλουν στην Επιτροπή τα δελτία ελέγχου της εφαρμογής των απαιτήσεων της ICCAT σχετικά με τους ιστιοφόρους, σύμφωνα με το παράρτημα 1 της σύστασης 18-05, συμπεριλαμβανομένων πληροφοριών σχετικά με τα μέτρα που έχουν λάβει σε εθνικό επίπεδο για την παρακολούθηση των αλιευμάτων και τη διατήρηση και διαχείριση των ιστιοφόρων.
            
         
         
            
               3. Η μη υποβολή δεδομένων στο πλαίσιο του καθήκοντος Ι, συμπεριλαμβανομένων των απορρίψεων νεκρών ιχθύων, για το γαλάζιο και το λευκό μάρλιν / τη βασιλική ζαργάνα σύμφωνα με τις συστάσεις 01-16 και 11-15 της ICCAT, θα συνεπάγεται την απαγόρευση της διατήρησης των εν λόγω ειδών.»
            
            
            
               24)το άρθρο 33 αντικαθίσταται από το ακόλουθο κείμενο:
            
            
               «Άρθρο 33
            
            
               Ρυγχοκαρχαρίας (Isurus oxyrinchus)
            
            
               1. Τα ενωσιακά αλιευτικά σκάφη απελευθερώνουν αμέσως τους ρυγχοκαρχαρίες του Βορείου Ατλαντικού κατά τρόπο που προκαλεί τη μικρότερη δυνατή βλάβη, λαμβάνοντας παράλληλα δεόντως υπόψη την ασφάλεια των μελών του πληρώματος. 
            
            
               2. Κατά παρέκκλιση από την παράγραφο 1, τα κράτη μέλη μπορούν να επιτρέπουν στα σκάφη τους να αλιεύουν και να διατηρούν επί του σκάφους, να μεταφορτώνουν ή να εκφορτώνουν τον ρυγχοκαρχαρία του Βορείου Ατλαντικού, υπό την προϋπόθεση ότι:
            
            
               i) ο ρυγχοκαρχαρίας είναι νεκρός όταν μεταφέρεται κατά μήκος του σκάφους για να φορτωθεί στο σκάφος·
            
            
               ii) η διατήρηση του ρυγχοκαρχαρία δεν υπερβαίνει τον μέσο όρο των εκφορτώσεων ρυγχοκαρχαρία του αλιευτικού σκάφους κατά τη διάρκεια της παραμονής του παρατηρητή επί του σκάφους και αυτό επαληθεύεται από υποχρεωτικά ημερολόγια και επιθεώρηση εκφόρτωσης που διενεργείται βάσει εκτίμησης κινδύνου.
            
            
               3. Επιπλέον, όσον αφορά τα σκάφη των οποίων το μήκος είναι μεγαλύτερο από 12 m, τα κράτη μέλη μπορούν να επιτρέπουν στα σκάφη τους να αλιεύουν και να διατηρούν επί του σκάφους, να μεταφορτώνουν ή να εκφορτώνουν τον ρυγχοκαρχαρία του Βορείου Ατλαντικού μόνον εάν, επιπλέον των όρων που προβλέπονται στην παράγραφο 2:
            
            
               α) το σκάφος διαθέτει είτε παρατηρητή είτε λειτουργικό ηλεκτρονικό σύστημα παρακολούθησης, που μπορεί να προσδιορίσει αν τα αλιεύματα είναι νεκρά ή ζωντανά· 
            
            
               β) ο παρατηρητής συλλέγει δεδομένα σχετικά με τον αριθμό των ατόμων που αγκιστρώνονται, το μήκος σώματος, το φύλο, την κατάσταση, την ωριμότητα (αν το άτομο είναι έγκυο και τον αριθμό των νεογνών του) και το βάρος των προϊόντων για κάθε ρυγχοκαρχαρία που αλιεύεται, καθώς και την αλιευτική προσπάθεια· και 
            
            
               γ) όταν δεν διατηρείται ο ρυγχοκαρχαρίας, ο αριθμός των απορρίψεων νεκρών ιχθύων και των απελευθερώσεων ζωντανών ιχθύων καταγράφεται από τον παρατηρητή ή εκτιμάται από τα αρχεία του ηλεκτρονικού συστήματος παρακολούθησης.
            
            
               4. Ο παρατηρητής ενθαρρύνεται επίσης να συλλέγει βιολογικά δείγματα, όπως μυϊκούς ιστούς (για την ταυτοποίηση των αποθεμάτων), αναπαραγωγικό όργανο με έμβρυο (για τον προσδιορισμό του κύκλου της εγκυμοσύνης και της αναπαραγωγικής απόδοσης) και σπονδύλους (για την εκτίμηση της καμπύλης ανάπτυξης). Τα βιολογικά δείγματα που συλλέγονται από τον παρατηρητή θα πρέπει να αναλύονται από τα ενδιαφερόμενα κράτη μέλη και το αποτέλεσμα θα πρέπει να υποβάλλεται από την Επιτροπή στη μόνιμη επιτροπή έρευνας και στατιστικών. 
            
            
               5. Τα κράτη μέλη υποβάλλουν επίσης στην Επιτροπή στοιχεία σχετικά με τον αριθμό των απορρίψεων νεκρών ιχθύων και των απελευθερώσεων ζωντανών ιχθύων για τον ρυγχοκαρχαρία του Βορείου Ατλαντικού, που εκτιμώνται με βάση τη συνολική αλιευτική προσπάθεια των σχετικών στόλων, με τη χρήση δεδομένων που συλλέγονται μέσω προγραμμάτων παρατηρητών ή άλλων σχετικών προγραμμάτων συλλογής δεδομένων. Τα κράτη μέλη που δεν επιτρέπουν στα σκάφη τους να αλιεύουν και να διατηρούν επί του σκάφους, να μεταφορτώνουν ή να εκφορτώνουν τον ρυγχοκαρχαρία του Βόρειου Ατλαντικού, σύμφωνα με τις παραγράφους 2 και 3, καταγράφουν επίσης, μέσω των προγραμμάτων παρατηρητών τους, τον αριθμό των απορρίψεων νεκρών ιχθύων και των απελευθερώσεων ζωντανών ιχθύων του ρυγχοκαρχαρία του Βορείου Ατλαντικού. Η Επιτροπή υποβάλλει σχετική έκθεση στη μόνιμη επιτροπή έρευνας και στατιστικών.
            
            
               25)προστίθεται το άρθρο 36α:
            
            
               «Άρθρο 36α
            
            
               Συλλογή δεδομένων για καρχαρίες 
            
            
               1. Τα κράτη μέλη εφαρμόζουν προγράμματα συλλογής δεδομένων που διασφαλίζουν την υποβολή στην ICCAT επακριβών δεδομένων σχετικά με τα αλιεύματα καρχαρία, την αλιευτική προσπάθεια, το μέγεθος και τις απορρίψεις ιχθύων, σε πλήρη συμμόρφωση με τις απαιτήσεις για την υποβολή δεδομένων στο πλαίσιο του καθήκοντος Ι και του καθήκοντος ΙΙ.
            
            
               2. Τα κράτη μέλη υποβάλλουν στην Επιτροπή το δελτίο ελέγχου της εφαρμογής των απαιτήσεων σχετικά με τον καρχαρία, σύμφωνα με το παράρτημα 1 της σύστασης 18-06, συμπεριλαμβανομένων πληροφοριών σχετικά με τα μέτρα που έχουν λάβει σε εθνικό επίπεδο για την παρακολούθηση των αλιευμάτων και τη διατήρηση και διαχείριση των καρχαριών.
            
         
         
            
               26)προστίθεται το νέο άρθρο 44α:
            
            
               «Άρθρο 44α
            
            
               Σύστημα παρακολούθησης σκαφών
            
            
               «Πέραν των διατάξεων του άρθρου 9 του κανονισμού (ΕΚ) αριθ. 1224/2009 του Συμβουλίου, της 20ής Νοεμβρίου 2009
                  11
               , κάθε κράτος μέλος διασφαλίζει ότι οι συσκευές δορυφορικού εντοπισμού των αλιευτικών σκαφών που φέρουν τη σημαία του λειτουργούν μονίμως και συνεχώς και ότι οι πληροφορίες συλλέγονται και μεταδίδονται τουλάχιστον μία φορά ανά ώρα για τα σκάφη γρι-γρι.»
            
            
               27)Στο άρθρο 54, η παράγραφος 4 αντικαθίσταται από το ακόλουθο κείμενο:
            
            
                «4. Η κοινοποίηση που αναφέρεται στις παραγράφους 2 και 3 ανταποκρίνεται στον μορφότυπο και τη διάταξη που καθορίζονται από τον εκτελεστικό γραμματέα της ICCAT και περιλαμβάνει τις ακόλουθες πληροφορίες:
            
            
               –ονομασία του σκάφους, αριθμό νηολογίου·
            
            
               –αριθμό μητρώου ICCAT (εάν υπάρχει)· 
            
            
               –αριθμό ΔΝΟ 
            
            
               –προηγούμενη ονομασία (εάν υπάρχει) 
            
            
               –προηγούμενη σημαία (εάν υπάρχει) 
            
            
               –προηγούμενα στοιχεία σχετικά με διαγραφή από άλλα μητρώα (εάν υπάρχουν) 
            
            
               –διεθνές διακριτικό κλήσης ασυρμάτου 
            
            
               –τύπο σκάφους, μήκος, κόρους ολικής χωρητικότητας (ΚΟΧ) και φέρουσα ικανότητά τους 
            
            
               –όνομα και διεύθυνση πλοιοκτήτη(-ητών) και φορέα(-ων) εκμετάλλευσης 
            
            
               –τύπο επιτρεπόμενης μεταφόρτωσης (δηλ. σε λιμένα και/ή εν πλω) 
            
            
               –χρονικό διάστημα που καλύπτει η άδεια μεταφόρτωσης.»
            
            
               28)προστίθεται το νέο άρθρο 58α:
            
            
               Άρθρο 58α
            
            
               Υγεία και ασφάλεια των παρατηρητών στα περιφερειακά προγράμματα παρατηρητών της ICCAT
            
         
         
            
                «1. Κάθε κράτος μέλος διασφαλίζει ότι τα σκάφη του επί των οποίων υπάρχει περιφερειακός παρατηρητής της ICCAT διαθέτουν κατάλληλο εξοπλισμό ασφαλείας για ολόκληρο το ταξίδι, ο οποίος περιλαμβάνει τα εξής: 
            
            
               α) σωσίβια λέμβο επαρκούς χωρητικότητας για όλους τους επιβαίνοντες που διαθέτουν πιστοποιητικό επιθεώρησης που ισχύει καθ’ όλη τη διάρκεια της τοποθέτησης του παρατηρητή· 
            
            
               β) σωσίβια γιλέκα ή στολές επιβίωσης επαρκούς αριθμού για όλους τους επιβαίνοντες και σύμφωνα με τα σχετικά διεθνή πρότυπα· και
            
            
               γ) θεσιδεικτικό ραδιοφάρο έκτακτης ανάγκης (EPIRB) και πομποδέκτη ραντάρ έρευνας και διάσωσης (SART) δεόντως καταχωρισμένα που δεν θα λήξουν πριν από τη λήξη της τοποθέτησης του παρατηρητή. 
            
            
               2. Τα σκάφη των κρατών μελών στα οποία υπάρχει περιφερειακός παρατηρητής της ICCAT καταρτίζουν και εφαρμόζουν σχέδιο δράσης έκτακτης ανάγκης (στο εξής: ΣΔΕΑ) το οποίο πρέπει να τηρείται σε περίπτωση που ένας παρατηρητής απολέσει τη ζωή του, αγνοείται ή εικάζεται ότι έχει πέσει στο νερό, πάσχει από σοβαρή ασθένεια ή υποστεί τραυματισμό κατά τρόπον ώστε να απειλείται η υγεία, η ασφάλειά του ή η ευημερία του, ή έχει δεχτεί επίθεση, εκφοβισμό, απειλή ή παρενόχληση. Τα εν λόγω ΣΔΕΑ πρέπει να περιλαμβάνουν, μεταξύ άλλων, τα στοιχεία του παραρτήματος 1 της σύστασης 19-10.
            
            
               3. Τα σκάφη των κρατών μελών στα οποία υπάρχει περιφερειακός παρατηρητής της ICCAT υποβάλλουν στην Επιτροπή ΣΔΕΑ με σκοπό την ανάρτησή τους στον δικτυακό τόπο της ICCAT. Τα νέα ή τροποποιημένα ΣΔΕΑ, όταν καταστούν διαθέσιμα, υποβάλλονται στην Επιτροπή προς ανάρτηση. 
            
            
               4. Τα ενωσιακά σκάφη είναι επιλέξιμα για την τοποθέτηση παρατηρητή στο πλαίσιο περιφερειακού προγράμματος παρατηρητών της ICCAT, μόνον εφόσον έχουν υποβάλει ΣΔΕΑ. Επιπλέον, αν η Επιτροπή εντοπίσει έλλειψη συμβατότητας με τα πρότυπα που ορίζονται στο παράρτημα 1 της σύστασης 19-10 βάσει των πληροφοριών στο ΣΔΕΑ, μπορεί να αποφασίσει ότι η τοποθέτηση παρατηρητή σε σκάφος του ενδιαφερόμενου κράτους μέλους σημαίας θα καθυστερήσει έως ότου αντιμετωπιστεί επαρκώς η έλλειψη συμβατότητας.»
            
            
               29)το άρθρο 61 τροποποιείται ως εξής:
            
            
               α) στην παράγραφο 1, το στοιχείο α) αντικαθίσταται από το ακόλουθο κείμενο: 
            
            
                «α) κάλυψη τουλάχιστον του 5 % της αλιευτικής προσπάθειας από παρατηρητές σε καθέναν από τους τύπους αλιείας που ασκούνται με πελαγικό παραγάδι, γρι-γρι, καλάμι, παγίδες, απλάδια και τράτα.»
            
            
               β) η παράγραφος 2 αντικαθίσταται από το ακόλουθο κείμενο:
            
            
               «2. Το ποσοστό κάλυψης θα υπολογίζεται: 
            
            
               α) για την αλιεία με γρι-γρι, με βάση τον αριθμό ποντίσεων ή ταξιδιών· 
            
            
               β) για την αλιεία με πελαγικά παραγάδια, με βάσει τις ημέρες αλιείας, τον αριθμό ποντίσεων ή τα ταξίδια· 
            
            
               γ) για την αλιεία με καλάμι και παγίδες, με βάση τις ημέρες αλιείας· 
            
            
               δ) για την αλιεία με απλάδια, με βάση τις ώρες ή τις ημέρες αλιείας· και 
            
            
               ε) για την αλιεία με τράτα, με βάση τις ανασύρσεις ή τις ημέρες αλιείας·
            
            
            
               30)το άρθρο 63 αντικαθίσταται από το ακόλουθο κείμενο:
            
            
               «Άρθρο 63
            
         
         
            
               Καθήκοντα των επιστημονικών παρατηρητών
            
            
               1. Κάθε κράτος μέλος απαιτεί, μεταξύ άλλων, από τους παρατηρητές: 
            
            
               α) να καταγράφουν και να αναφέρουν πληροφορίες σχετικά με την αλιευτική δραστηριότητα οι οποίες περιλαμβάνουν τουλάχιστον τα εξής: 
            
            
               i) τη συλλογή δεδομένων, που περιλαμβάνει ποσοτικά στοιχεία για τα συνολικά στοχευόμενα αλιεύματα, τις απορρίψεις και τα παρεμπίπτοντα αλιεύματα (συμπεριλαμβανομένων των καρχαριών, των θαλάσσιων χελωνών, των θαλάσσιων θηλαστικών και των θαλάσσιων πτηνών), την εκτίμηση ή μέτρηση της σύνθεσης ως προς το μέγεθος, στο μέτρο του δυνατού, την κατάληξη (δηλαδή, αν διατηρηθήκαν, απορρίφθηκαν νεκρά ή απελευθερώθηκαν ζωντανά) και τη συλλογή βιολογικών δειγμάτων για μελέτες του κύκλου ζωής (π.χ. γονάδες, ωτόλιθοι, άκανθες, λέπια)·
            
            
               ii) τη συλλογή και την υποβολή όλων των ετικετών που βρέθηκαν· 
            
            
               iii) πληροφορίες σχετικά με την αλιευτική δραστηριότητα, συμπεριλαμβανομένης της θέσης των αλιευμάτων ανά γεωγραφικό πλάτος και μήκος· πληροφορίες σχετικά με την αλιευτική προσπάθεια (π.χ. αριθμός ποντίσεων, αριθμός αγκιστριών, κ.λπ.)· την ημερομηνία κάθε αλιευτικής δραστηριότητας συμπεριλαμβανομένων, ανάλογα με την περίπτωση, της ώρας έναρξης και λήξης της αλιευτικής δραστηριότητας· τη χρήση συστημάτων συγκέντρωσης ιχθύων, συμπεριλαμβανομένων ΔΣΙ· και τη γενική κατάσταση των ελευθερωθέντων ιχθύων όσον αφορά τα ποσοστά επιβίωσης (δηλαδή νεκροί/ζωντανοί, τραυματισθέντες κ.λπ.). 
            
            
               β) να παρατηρούν και να καταγράφουν τη χρήση μέτρων μετριασμού με σκοπό τη μείωση των τυχαίων συλλήψεων και άλλες σχετικές πληροφορίες· 
            
            
               γ) στο μέτρο του δυνατού, να παρακολουθούν και να αναφέρουν τις περιβαλλοντικές συνθήκες (π.χ. κατάσταση της θάλασσας, κλιματικές και υδρολογικές παράμετροι κ.λπ.)· 
            
            
               δ) να παρατηρούν και να δηλώνουν τις ΔΣΙ, σύμφωνα με το πρόγραμμα παρατηρητών της ICCAT που εγκρίθηκε στο πλαίσιο του πολυετούς προγράμματος διατήρησης και διαχείρισης τροπικού τόνου· και 
            
            
               ε) να εκτελούν οποιαδήποτε άλλα επιστημονικά καθήκοντα συνιστά η μόνιμη επιτροπή έρευνας και στατιστικών και με τα οποία συμφωνεί η Επιτροπή. 
            
            
               2. Κάθε κράτος μέλος διασφαλίζει ότι οι παρατηρητές: 
            
            
               α) δεν παρεμβαίνουν στον ηλεκτρονικό εξοπλισμό του σκάφους· 
            
            
               β) είναι εξοικειωμένοι με τις διαδικασίες έκτακτης ανάγκης επί του σκάφους, συμπεριλαμβανομένων των σημείων στα οποία βρίσκονται οι σωσίβιες λέμβοι, οι πυροσβεστήρες και τα κιβώτια με τα είδη πρώτων βοηθειών· 
            
            
               γ) επικοινωνούν όταν χρειάζεται με τον πλοίαρχο για θέματα που αφορούν τους παρατηρητές και τα καθήκοντά τους· 
            
            
               δ) δεν εμποδίζουν τις αλιευτικές δραστηριότητες και τις κανονικές λειτουργίες του σκάφους ούτε παρεμβαίνουν σε αυτές· 
            
            
               ε) συμμετέχουν σε ενημερωτικές συνεδριάσεις με τους εκπροσώπους του επιστημονικού ινστιτούτου ή της εθνικής αρχής που είναι αρμόδια για την υλοποίηση του προγράμματος παρατηρητών· 
            
            
               3. Οι πλοίαρχοι των σκαφών στα οποία έχουν τοποθετηθεί παρατηρητές: 
            
            
               α) επιτρέπουν την κατάλληλη πρόσβαση στο σκάφος και στις εργασίες επί αυτού· 
            
            
               β) επιτρέπουν στους παρατηρητές να εκτελούν τα καθήκοντά τους με αποτελεσματικό τρόπο, μεταξύ άλλων με την εξασφάλιση: 
            
            
               i) κατάλληλης πρόσβασης στα αλιευτικά εργαλεία του σκάφους, στα έγγραφα (συμπεριλαμβανομένων των ημερολογίων αλιείας, τόσο ηλεκτρονικών όσο και σε έντυπη μορφή) και στα αλιεύματα· 
            
         
         
            
               ii) της επικοινωνίας τους, ανά πάσα στιγμή, με τους κατάλληλους εκπροσώπους του επιστημονικού ινστιτούτου ή της αρμόδιας εθνικής αρχής· 
            
            
               iii) κατάλληλης πρόσβασης στον ηλεκτρονικό και άλλης φύσης εξοπλισμό που σχετίζεται με τις αλιευτικές δραστηριότητες, ο οποίος περιλαμβάνει, μεταξύ άλλων: 
            
            
               –τον δορυφορικό εξοπλισμό ναυσιπλοΐας·
            
            
               –τα ηλεκτρονικά μέσα επικοινωνίας. 
            
            
               iv) του ότι κανείς επί του σκάφους που τελεί υπό παρατήρηση δεν αλλοιώνει ή καταστρέφει τον εξοπλισμό ή την τεκμηρίωση των παρατηρητών· παρεμποδίζει, παρεμβαίνει ή ενεργεί κατά τρόπο που ενδέχεται να κωλύει αδικαιολόγητα την άσκηση των καθηκόντων τους·  
            
            
               γ) παρέχει διευκολύνσεις στους παρατηρητές, συμπεριλαμβανομένης της ενδιαίτησης, της τροφής και κατάλληλων εγκαταστάσεων υγιεινής, ίδιες με εκείνες των αξιωματικών· 
            
            
               δ) παρέχει στους παρατηρητές επαρκή χώρο στη γέφυρα ή στο πιλοτήριο, καθώς και κατάλληλο χώρο στο κατάστρωμα για την εκτέλεση των καθηκόντων τους. 
            
            
               4. Κάθε κράτος μέλος: 
            
            
               α) απαιτεί από τα σκάφη του, κατά την αλιεία ειδών καλυπτόμενων από την ICCAT, να μεταφέρουν έναν επιστημονικό παρατηρητή σύμφωνα με τις διατάξεις του παρόντος κανονισμού· 
            
            
               β) εποπτεύει την ασφάλεια των παρατηρητών του· 
            
            
               γ) προτρέπει, όπου αυτό είναι εφικτό και σκόπιμο, το επιστημονικό ίδρυμα ή την εθνική αρχή να συνάψουν συμφωνίες με τα επιστημονικά ιδρύματα ή τις εθνικές αρχές άλλων κρατών μελών ή ΣΜΣ για την ανταλλαγή μεταξύ τους εκθέσεων και δεδομένων των παρατηρητών· 
            
            
               δ) παρέχει στην ετήσια έκθεσή του, η οποία πρόκειται να χρησιμοποιηθεί από την Επιτροπή και τη μόνιμη επιτροπή έρευνας και στατιστικών, συγκεκριμένες πληροφορίες σχετικά με την εφαρμογή της σύστασης 16-14 της ICCAT, οι οποίες περιλαμβάνουν: 
            
            
               i) λεπτομέρειες σχετικά με τη δομή και τον σχεδιασμό των εθνικών τους προγραμμάτων επιστημονικών παρατηρητών, συμπεριλαμβανομένων, μεταξύ άλλων: 
            
            
               –του επιδιωκόμενου επιπέδου παρουσίας παρατηρητών για κάθε τύπο αλιείας και εργαλείων, καθώς και του τρόπου μέτρησης· 
            
            
               –των δεδομένων που πρέπει να συλλέγονται· 
            
            
               –των εφαρμοζόμενων πρωτοκόλλων συλλογής δεδομένων και χειρισμού· 
            
            
               –των πληροφοριών σχετικά με τον τρόπο με τον οποίο επιλέγονται τα σκάφη για την επίτευξη του επιδιωκόμενου στόχου των κρατών μελών όσον αφορά την παρουσία παρατηρητών·
            
            
               –των απαιτήσεων όσον αφορά την κατάρτιση των παρατηρητών· και 
            
            
               –των απαιτήσεων όσον αφορά τα προσόντα των παρατηρητών· 
            
            
               ii) τον αριθμό των σκαφών που αποτέλεσαν αντικείμενο παρακολούθησης, το επίπεδο κάλυψης που επιτεύχθηκε για κάθε τύπο αλιείας και εργαλείων, καθώς και λεπτομέρειες σχετικά με τον τρόπο υπολογισμού των εν λόγω επιπέδων κάλυψης· 
            
         
         
            
               ε) μετά την αρχική υποβολή των πληροφοριών που απαιτούνται βάσει του στοιχείου δ) σημείο i), αναφέρει τις αλλαγές στη δομή και/ή στον σχεδιασμό των οικείων προγραμμάτων παρατηρητών στις ετήσιες εκθέσεις του, μόνον εφόσον έχουν επέλθει τέτοιου είδους αλλαγές. Τα κράτη μέλη εξακολουθούν να παρέχουν σε ετήσια βάση στην ICCAT, τις πληροφορίες που απαιτούνται σύμφωνα με το στοιχείο δ) σημείο ii)· 
            
            
               στ) κάθε έτος, χρησιμοποιώντας τους ειδικούς ηλεκτρονικούς μορφότυπους που υποδεικνύει η μόνιμη επιτροπή έρευνας και στατιστικών, υποβάλλει στη μόνιμη επιτροπή έρευνας και στατιστικών, τις πληροφορίες που συλλέγονται μέσω των εθνικών προγραμμάτων παρατηρητών, προκειμένου να χρησιμοποιηθούν από την Επιτροπή, ιδίως για την αξιολόγηση των αποθεμάτων και για άλλους επιστημονικούς σκοπούς, σύμφωνα με τις προβλεπόμενες διαδικασίες για τις άλλες απαιτήσεις αναφοράς δεδομένων και τις εθνικές απαιτήσεις εμπιστευτικότητας. 
            
            
               ζ) εξασφαλίζει την εφαρμογή αξιόπιστων πρωτοκόλλων συλλογής δεδομένων από τους παρατηρητές του, κατά την εκτέλεση των καθηκόντων τους που αναφέρονται στην παράγραφο 1, συμπεριλαμβανομένης της χρήσης φωτογραφιών, εάν κρίνεται σκόπιμη και απαραίτητη.»
            
            
               31)στο άρθρο 66, προστίθενται οι παράγραφοι 4 και 5:
            
            
               «4. Κάθε κράτος μέλος επιθεωρεί ετησίως τουλάχιστον το 5 % των εργασιών εκφόρτωσης και μεταφόρτωσης που διεξάγονται από αλιευτικά σκάφη τρίτων χωρών στους καθορισμένους λιμένες τους.
            
            
               5. Τα κράτη μέλη σημαίας εξετάζουν τις αναφορές παραβάσεων από επιθεωρητές κράτους λιμένα και ενεργούν επ’ αυτών, με ανάλογο τρόπο με τις εκθέσεις των δικών τους επιθεωρητών, σύμφωνα με την εθνική τους νομοθεσία.»
            
            
               32)προστίθεται το άρθρο 66α:
            
            
               «Άρθρο 66α
            
            
               Διόπτευση σκαφών
            
            
               1. Τα κράτη μέλη συλλέγουν όσο το δυνατόν περισσότερες πληροφορίες, μέσω επιχειρήσεων επιθεώρησης και επιτήρησης που διεξάγονται από τις αρμόδιες αρχές τους στη ζώνη της σύμβασης ICCAT, όταν ένα ενωσιακό αλιευτικό σκάφος, αλιευτικό σκάφος τρίτης χώρας ή σκάφος χωρίς εθνικότητα διοπτεύεται σε αλιευτικές ή συναφείς με την αλιεία δραστηριότητες (π.χ. μεταφόρτωση) που εικάζεται ότι ασκούν παράνομη, λαθραία και άναρχη (ΠΛΑ) αλιεία. 
            
            
               2. Τα κράτη μέλη συλλέγουν πληροφορίες σχετικά με τις διοπτεύσεις σκαφών σύμφωνα με το ενημερωτικό δελτίο διόπτευσης που παρατίθεται στο παράρτημα της σύστασης 19-09 της ICCAT. 
            
            
               3. Όταν ένα σκάφος διοπτεύεται σύμφωνα με την παράγραφο 1, το διοπτεύον κράτος μέλος κοινοποιεί χωρίς αδικαιολόγητη καθυστέρηση και παρέχει κάθε καταγεγραμμένη εικόνα του σκάφους στις αρμόδιες αρχές του κράτους μέλους σημαίας ή του ΣΜΣ ή του μη ΣΜΣ σημαίας του διοπτευθέντος σκάφους, και:
            
            
               α) εάν το διοπτευθέν σκάφος φέρει σημαία κράτους μέλους, το κράτος μέλος σημαίας λαμβάνει, χωρίς αδικαιολόγητη καθυστέρηση, τα κατάλληλα μέτρα όσον αφορά το εν λόγω σκάφος. Τόσο το διοπτεύον κράτος μέλος όσο και το κράτος μέλος σημαίας του διοπτευθέντος σκάφους παρέχουν πληροφορίες σχετικά με τη διόπτευση στην Επιτροπή και στην Ευρωπαϊκή Υπηρεσία Ελέγχου της Αλιείας (ΕΥΕΑ), συμπεριλαμβανομένων λεπτομερειών για τυχόν επακόλουθες ενέργειες που έχουν αναληφθεί· 
            
            
               β) εάν το διοπτευθέν σκάφος φέρει σημαία άλλου ΣΜΣ, μη ΣΜΣ, είναι απροσδιόριστης σημαίας ή στερείται εθνικότητας, το διοπτεύον κράτος μέλος παρέχει, χωρίς αδικαιολόγητη καθυστέρηση, στην Επιτροπή και στην ΕΥΕΑ όλες τις κατάλληλες πληροφορίες σχετικά με την διόπτευση. Η Επιτροπή, κατά περίπτωση, διαβιβάζει τις πληροφορίες σχετικά με τη διόπτευση στη γραμματεία της ICCAT.
            
            
            
               33)στο άρθρο 71 παράγραφος 1, η ημερομηνία «20 Αυγούστου» αντικαθίσταται από την ημερομηνία «1η Αυγούστου».
            
            
            
               34) το άρθρο 73 τροποποιείται ως εξής:
            
            
               α) στο στοιχείο α) αντί της αναφοράς στο παράρτημα ΙΙ, προστίθενται οι λέξεις «Παράρτημα Ι»,
            
            
               β) προστίθενται τα ακόλουθα στοιχεία:
            
         
         
            
               ι) του περιορισμού της αλιευτικής ικανότητας για τροπικούς τόνους δυνάμει του άρθρου 5α σε σχέση με το ετήσιο σχέδιο αλιευτικής ικανότητας που αναφέρεται στην παράγραφο 2, καθώς και του αριθμού των σκαφών υποστήριξης που αναφέρονται στην παράγραφο 3·
            
            
               ια) των σχεδίων διαχείρισης για τις ΔΣΙ σύμφωνα με το άρθρο 9 σχετικά με τον αριθμό των πλωτών μετρητικών σταθμών που αναφέρονται στην παράγραφο 4·
            
            
               ιβ) των απαιτήσεων για ΔΣΙ σύμφωνα με το άρθρο 10 παράγραφος 1·
            
            
               ιγ) των πληροφοριών που πρέπει να υποβάλλονται σχετικά με την τοποθέτηση ΔΣΙ από σκάφη σύμφωνα με το άρθρο 11 παράγραφος 1, των πληροφοριών και της υποβολής πληροφοριών που αναφέρονται στην παράγραφο 2 και της συλλογής και αναφοράς για απώλεια ΔΣΙ που αναφέρεται στην παράγραφο 3·
            
            
               ιδ) των περιόδων απαγόρευσης της τοποθέτησης ΔΣΙ σύμφωνα με το άρθρο 14 παράγραφος 1 και της ελάχιστης παρουσίας παρατηρητών σύμφωνα με το άρθρο 14 παράγραφος 2·
            
            
               ιε) των περιορισμών σχετικά με τον αριθμό των σκαφών που αλιεύουν μακρύπτερο τόνο Βορείου Ατλαντικού σύμφωνα με το άρθρο 17·
            
            
               ιστ) της ετήσιας μεταφοράς αχρησιμοποίητων ποσοστώσεων δυνάμει του άρθρου 8α για τον μεγαλόφθαλμο τόνο·
            
            
               ιζ) της ετήσιας μεταφοράς αχρησιμοποίητων ποσοστώσεων βάσει του άρθρου 17β για τον μακρύπτερο τόνο Βόρειου Ατλαντικού και Νοτίου Ατλαντικού· 
            
            
               ιη) της ετήσιας μεταφοράς αχρησιμοποίητων ποσοστώσεων του ξιφία Βόρειου και Νοτίου Ατλαντικού δυνάμει του άρθρου 18β· 
            
            
               ιθ) του σχεδίου διαχείρισης του ξιφία Βόρειου Ατλαντικού σύμφωνα με το άρθρο 18·
            
            
               κ) των όρων για την έγκριση της αλίευσης και της διατήρησης του ρυγχοκαρχαρία σύμφωνα με το άρθρο 33 παράγραφος 2·
            
            
               κα) των απαιτήσεων για τη μεγιστοποίηση της επιβίωσης της θαλάσσιας χελώνας σύμφωνα με το άρθρο 41·
            
            
               κβ) του ελάχιστου ποσοστού παρουσίας παρατηρητών σύμφωνα με το άρθρο 61 παράγραφος 1 στοιχείο α) και της μέτρησης της ποσοστιαίας κάλυψης δυνάμει του άρθρου 61 παράγραφος 2.»
            
            
            
               35)το παράρτημα Ι του κανονισμού (ΕΕ) 2017/2107 αντικαθίσταται από το κείμενο που παρατίθεται στο παράρτημα του παρόντος κανονισμού.
            
            
               Άρθρο 2 
               Τροποποιήσεις του κανονισμού (ΕΕ) ../2022 του Ευρωπαϊκού Κοινοβουλίου και του Συμβουλίου για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο, την τροποποίηση των κανονισμών (ΕΚ) αριθ. 1936/2001, (ΕΕ) 2017/2107 και (ΕΕ) 2019/833 και την κατάργηση του κανονισμού (ΕΕ) 2016/1627 
            
            
               Ο κανονισμός (ΕΕ) ΧΧΧ/2022 τροποποιείται ως εξής:
            
            
               1)στο άρθρο 7, στην παράγραφο (...) προστίθενται τα ακόλουθα στοιχεία α) και β):
            
            
               «α) τα κράτη μέλη εκτροφής συμπληρώνουν και διαβιβάζουν ετήσια δήλωση μεταφοράς των αχρησιμοποίητων ποσοστώσεων στην Επιτροπή έως τις 25 Μαΐου κάθε έτους.
            
            
               Η δήλωση περιλαμβάνει:
            
         
         
            
               – τις ποσότητες (εκπεφρασμένες σε kg) και τον αριθμό των ιχθύων που αποτελούν αντικείμενο μεταφοράς,
            
            
               – το έτος αλίευσης,
            
            
               – το μέσο βάρος,
            
            
               – το ΣΜΣ σημαίας,
            
            
               – τα στοιχεία αναφοράς του εγγράφου αλιευμάτων τόνου (BCD) που αντιστοιχούν στα μεταφερθέντα αλιεύματα,
            
            
               – το όνομα και τον αριθμό ICCAT του ιχθυοτροφείου,
            
            
               – τον αριθμό του κλωβού και
            
            
               – τις πληροφορίες για τις συλλεγείσες ποσότητες (εκφρασμένες σε kg), μετά την ολοκλήρωση.
            
            
               β) οι ποσότητες που μεταφέρονται σύμφωνα με την ανωτέρω παράγραφο τοποθετούνται στο ιχθυοτροφείο σε χωριστούς κλωβούς ή σειρές κλωβών με βάση το έτος αλίευσης.»
            
            
               2)στο άρθρο 46, στην παράγραφο (...) προστίθενται τα ακόλουθα στοιχεία α) και β):
            
            
               «α) τα κράτη μέλη δεν διαθέτουν ερυθρό τόνο σε ιχθυοτροφείο στο οποίο δεν έχει δοθεί άδεια από το κράτος μέλος ή το ΣΜΣ ή το οποίο δεν περιλαμβάνεται στο μητρώο εγκαταστάσεων εκτροφής της ICCAT.
            
            
               β) τα κράτη μέλη εκτροφής διασφαλίζουν ότι τα αλιεύματα ερυθρού τόνου τοποθετούνται σε χωριστούς κλωβούς ή σειρές κλωβών και κατανέμονται με βάση το κράτος μέλος σημαίας ή το ΣΜΣ προέλευσης. Κατά παρέκκλιση, εάν ο ερυθρός τόνος αλιεύεται στο πλαίσιο κοινής αλιευτικής δραστηριότητας (ΚΑΔ) μεταξύ διαφόρων κρατών μελών, τα κράτη μέλη εκτροφής εξασφαλίζουν ότι ο ερυθρός τόνος τοποθετείται σε χωριστούς κλωβούς ή σειρές κλωβών και κατανέμεται βάσει κοινών αλιευτικών δραστηριοτήτων.»
            
            
               Άρθρο 3 
               Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        
                        
                        
                        
                        Για το Συμβούλιο
               
               
                  Η Πρόεδρος
                        
                        
                        
                        
                        Ο Πρόεδρος 
               
            
         
         
            
                  
                     (1)
                  
                        ΕΕ L 162 της 18.6.1986, σ. 33.
               
               
                  
                     (2)
                  
                        ΕΕ L 315 της 30.11.2017, σ. 1.
               
               
                  
                     (3)
                  
                        Πρόταση που δεν έχει ακόμη εγκριθεί από τους συννομοθέτες — [COM(2019) 619 final της 28.11.2019].
               
               
                  
                     (4)
                  
                        ΕΕ L 354 της 28.12.2013, σ. 22.
               
               
                  
                     (5)
                  
                        ΕΕ L 347 της 28.12.2017, σ. 81.
               
               
                  
                     (6)
                  
                        ΕΕ L 286 της 29.10.2008, σ. 1.
               
               
                  
                     (7)
                  
                        ΕΕ C […] της […], σ. […].
               
               
                  
                     (8)
                  
                        Κανονισμός (ΕΕ) 2017/2107 του Ευρωπαϊκού Κοινοβουλίου και του Συμβουλίου, της 15ης Νοεμβρίου 2017, για τον καθορισμό μέτρων διαχείρισης, διατήρησης και ελέγχου που εφαρμόζονται στη ζώνη της σύμβασης της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και για την τροποποίηση των κανονισμών (ΕΚ) αριθ. 1936/2001, (ΕΚ) αριθ. 1984/2003 και (ΕΚ) αριθ. 520/2007 (ΕΕ L 315 της 30.11.2017, σ. 1).
               
               
                  
                     (9)
                  
                        Πρόταση που δεν έχει ακόμη εγκριθεί από τους συννομοθέτες — [COM(2019) 619 final της 28.11.2019].
               
               
                  
                     (10)
                  
                        Κανονισμός (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων και την κατάργηση του κανονισμού (ΕΚ) αριθ. 1006/2008 του Συμβουλίου (ΕΕ L 347 της 28.12.2017, σ. 81).
               
               
                  
                     (11)
                  
                        Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.4.2022
            COM(2022) 171 final
            
            ΠΑΡΑΡΤΗΜΑ
            της
            ΠρότασηςΚανονισμού του Ευρωπαϊκού Κοινοβουλίου και του Συμβουλίου
            για την τροποποίηση του κανονισμού (ΕΕ) 2017/2107 για τον καθορισμό μέτρων διαχείρισης, διατήρησης και ελέγχου που εφαρμόζονται στη ζώνη της σύμβασης της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και του κανονισμού (ΕΕ).../2022 για τη θέσπιση πολυετούς σχεδίου διαχείρισης του ερυθρού τόνου στον Ανατολικό Ατλαντικό και στη Μεσόγειο
            
               
         
         
            
               ΠΑΡΑΡΤΗΜΑ
            
            
            
               «ΠΑΡΑΡΤΗΜΑ Ι
            
            
                     
                        Οικογένεια
                     
                  
                  
                     
                  
                  
                     
                        Λατινική ονομασία
                     
                  
                  
                     
                        Συνήθης ονομασία
                     
                  
               
                     
                        Scombridae
                     
                  
                  
                     
                  
                  
                     
                        Acanthocybium solandri
                     
                  
                  
                     
                        Γουάχο
                     
                  
               
                     
                  
                  
                     
                  
                  
                     
                        Alothunnus fallai
                     
                  
                  
                     
                        Λεπτότονος
                     
                  
               
                     
                  
                  
                     
                  
                  
                     
                        Auxis rochei
                     
                  
                  
                     
                        Κοπάνι/βαρελάκι
                     
                  
               
                     
                  
                  
                     
                  
                  
                     
                        Auxis thazard
                     
                  
                  
                     
                        Κοπάνι/βαρελάκι/κοπανάκι
                     
                  
               
                     
                  
                  
                     
                  
                  
                     
                        Euthynnus alletteratus
                     
                  
                  
                     
                        Τονίνα/καρβούνι
                     
                  
               
                     
                  
                  
                     
                  
                  
                     
                        Gasterochisma melampus
                     
                  
                  
                     
                        Παλαμίδα με λέπια
                     
                  
               
                     
                  
                  
                     
                  
                  
                     
                        Katsuwonus pelamis
                     
                  
                  
                     
                        Παλαμίδα
                     
                  
               
                     
                  
                  
                     
                  
                  
                     
                        Orcynopsis unicolor
                     
                  
                  
                     
                        Κοπάνι
                     
                  
               
                     
                  
                  
                     
                  
                  
                     
                        Sarda sarda
                     
                  
                  
                     
                        Παλαμίδα/ρίκι
                     
                  
               
                     
                  
                  
                     
                  
                  
                     
                        Scomberomorus brasiliensis
                     
                  
                  
                     
                        Σκουμπρί της Βραζιλίας
                     
                  
               
                     
                  
                  
                     
                  
                  
                     
                        Scomberomorus cavalla
                     
                  
                  
                     
                        Βασιλικό σκουμπρί
                     
                  
               
                     
                  
                  
                     
                  
                  
                     
                        Scomberomorus maculatus
                     
                  
                  
                     
                        Σκουμπρί της Ισπανίας
                     
                  
               
                     
                  
                  
                     
                  
                  
                     
                        Scomberomorus regalis
                     
                  
                  
                     
                        Βασιλικό σκουμπρί
                     
                  
               
                     
                  
                  
                     
                  
                  
                     
                        Scomberomorus tritor
                     
                  
                  
                     
                        Σκουμπρί της Γουινέας
                     
                  
               
                     
                  
                  
                     
                  
                  
                     
                        Thunnus alalunga
                     
                  
                  
                     
                        Τόνος μακρύπτερος
                     
                  
               
                     
                  
                  
                     
                  
                  
                     
                        Thunnus albacares
                     
                  
                  
                     
                        Τόνος κιτρινόπτερος
                     
                  
               
                     
                  
                  
                     
                  
                  
                     
                        Thunnus atlanticus
                     
                  
                  
                     
                        Τόνος μαυρόπτερος
                     
                  
               
                     
                  
                  
                     
                  
                  
                     
                        Thunnus maccoyii
                     
                  
                  
                     
                        Τόνος νοτίου ημισφαιρίου
                     
                  
               
                     
                  
                  
                     
                  
                  
                     
                        Thunnus obesus
                     
                  
                  
                     
                        Τόνος μεγαλόφθαλμος
                     
                  
               
                     
                  
                  
                     
                  
                  
                     
                        Thunnus thynnus
                     
                  
                  
                     
                        Τόνος ερυθρός
                     
                  
               
                     
                        Istiophoridae
                     
                  
                  
                     
                  
                  
                     
                        Istiophorus albicans
                     
                  
                  
                     
                        Ιστιοφόρος του Ατλαντικού
                     
                  
               
                     
                  
                  
                     
                  
                  
                     
                        Makaira indica
                     
                  
                  
                     
                        Μαύρο μάρλιν
                     
                  
               
                     
                  
                  
                     
                  
                  
                     
                        Makaira nigricans
                     
                  
                  
                     
                        Γαλάζιο μάρλιν
                     
                  
               
                     
                  
                  
                     
                  
                  
                     
                        Tetrapturus albidus
                     
                  
                  
                     
                        Λευκό μάρλιν
                     
                  
               
                     
                  
                  
                     
                  
                  
                     
                        Tetrapturus belone
                     
                  
                  
                     
                        Μάρλιν της Μεσογείου
                     
                  
               
                     
                  
                  
                     
                  
                  
                     
                        Tetrapturus georgii
                     
                  
                  
                     
                        Βασιλική ζαργάνα
                     
                  
               
                     
                  
                  
                     
                  
                  
                     
                        Tetrapturus pfluegeri
                     
                  
                  
                     
                        Βασιλική ζαργάνα
                     
                  
               
                     
                        Xiphiidae
                     
                  
                  
                     
                  
                  
                     
                        Xiphias gladius
                     
                  
                  
                     
                        Ξιφίας
                     
                  
               
                     
                        Alopiidae
                     
                  
                  
                     
                  
                  
                     
                        Alopias superciliosus
                     
                  
                  
                     
                        Αλεπόσκυλος µεγαλομάτης
                     
                  
               
                     
                  
                  
                     
                  
                  
                     
                        Alopias vulpinus
                     
                  
                  
                     
                        Αλεπόσκυλος
                     
                  
               
                     
                        Carcharhinidae
                     
                  
                  
                     
                  
                  
                     
                        Carcharhinus falciformis
                     
                  
                  
                     
                        Λείος καρχαρίας
                     
                  
               
                     
                  
                  
                     
                  
                  
                     
                        Carcharhinus galapagensis
                     
                  
                  
                     
                        Ελασμοβράγχιοι του είδους Carcharhinus galapagensis
                     
                  
               
                     
                  
                  
                     
                  
                  
                     
                        Carcharhinus longimanus
                     
                  
                  
                     
                        Ωκεάνιος λευκός καρχαρίας
                     
                  
               
                     
                  
                  
                     
                  
                  
                     
                        Prionace glauca
                     
                  
                  
                     
                        Γλαυκοκαρχαρίας
                     
                     
                  
               
                     
                        Lamnidae
                     
                  
                  
                     
                  
                  
                     
                        Carcharodon carcharias
                     
                  
                  
                     
                        Λευκός καρχαρίας
                     
                  
               
                     
                  
                  
                     
                  
                  
                     
                        Isurus oxyrinchus
                     
                  
                  
                     
                        Ρυγχοκαρχαρίας
                     
                  
               
                     
                  
                  
                     
                  
                  
                     
                        Isurus paucus
                     
                  
                  
                     
                        Μακρυπτέρυγος ρυγχοκαρχαρίας
                     
                  
               
                     
                  
                  
                     
                  
                  
                     
                        Lamna nasus
                     
                  
                  
                     
                        Λάμνα
                     
                  
               
                     
                        Sphyrnidae
                     
                  
                  
                     
                  
                  
                     
                        Sphyrna lewini
                     
                  
                  
                     
                        Κτενοζύγαινια
                     
                  
               
                     
                  
                  
                     
                  
                  
                     
                        Sphyrna mokarran
                     
                  
                  
                     
                        Μεγάλος σφυροκέφαλος καρχαρίας
                     
                  
               
                     
                  
                  
                     
                  
                  
                     
                        Sphyrna zygaena
                     
                  
                  
                     
                        Ζύγαινα, σφύρνα
                     
                  
               
                     
                        Rhincodontidae
                     
                  
                  
                     
                  
                  
                     
                        Rhincodon typus
                     
                  
                  
                     
                        Φαλαινοκαρχαρίας
                     
                  
               
                     
                        Pseudocarchariidae
                     
                  
                  
                     
                  
                  
                     
                        Pseudocarcharias kamoharai
                     
                  
                  
                     
                        Κροκόδειλος καρχαρίας
                     
                  
               
                     
                        Cetorhinidae
                     
                  
                  
                     
                  
                  
                     
                        Cetorhinus maximus
                     
                  
                  
                     
                        Καρχαρίας προσκυνητής, παπάς, σαπουνάς
                     
                  
               
                     
                        Dasyatidae
                     
                  
                  
                     
                  
                  
                     
                        Pteroplatytrygon violacea
                     
                  
                  
                     
                        Γλαυκοτρυγόνα
                     
                  
               
                     
                        Mobulidae
                     
                  
                  
                     
                  
                  
                     
                        Manta alfredi
                     
                  
                  
                     
                        Ά.Α.
                           1
                         
                     
                  
               
                     
                  
                  
                     
                  
                  
                     
                        Manta birostris
                     
                  
                  
                     
                        Διαβολόψαρο του Ατλαντικού
                     
                  
               
                     
                  
                  
                     
                  
                  
                     
                        Mobula hypostoma
                     
                  
                  
                     
                        Ελασμοβράγχιοι του είδους Mobula hypostoma
                     
                  
               
                     
                  
                  
                     
                  
                  
                     
                        Mobula japonica
                     
                  
                  
                     
                        Ά.Α.1
                     
                  
               
                     
                  
                  
                     
                  
                  
                     
                        Mobula mobular
                     
                  
                  
                     
                        Διαβολόψαρο του είδους Mobula mobular
                     
                  
               
                     
                  
                  
                     
                  
                  
                     
                        Mobula tarapacana
                     
                  
                  
                     
                        Ελασμοβράγχιοι του είδους Mobula tarapacana
                     
                  
               
                     
                  
                  
                     
                  
                  
                     
                        Mobula thurstoni
                     
                  
                  
                     
                        Δροσίτης/Γκριζογαλέος»
                     
                  
               
         
         
            
                  
                     (1)
                  
                        Δεν υπάρχει κοινή ονομασία.